recursal/SuperWikiNEXT-32B huggingface dataset:
史葛翟平靈，人稱散拍之王。
**散拍**，音樂一類，打散拍子而名。樂曲徹底咁用切分音，升半音，節奏風格突異，亦叫得爵士樂前身。多數用鋼琴譜曲，然而亦用得其他樂器。源自美國南部中西部，當地舞曲。流行於十九世紀九十年代到二十世紀一十年代，成為潮流 。美國非洲人音樂首次，對歐洲音樂以至世界好有影響 。佢脫自教會音樂，脫自民謠，又帶有流行舞曲，元素有古典音樂，又有進行曲咁。

一十年代之後，美國其他新音樂風格，散拍漸退，自始沉寂。到二十世紀四十年代，爵士樂又翻用散拍樂曲。到六十年代，散拍又重新提起，經電視帶到公眾。七十年代，經電影流行，散拍舊作重新興起。

作曲家以史葛翟平靈、占士史葛、約瑟藍至活躍，推廣依種音樂。至受人所愛樂曲有楓葉散拍，有娛者，有無花果葉散拍，有蛙腳散拍同感性散拍等。

文
-

英文**ragtime**，可以拆開rag同time來睇。rag可以解散碎。time就指拍子。講佢用咗好多切分音，節拍有啲散散碎碎。然而另一睇法，rag可能取自方言，美國非洲人叫跳舞做rag。來源有啲曖昧，唔咁清晰。

攷
-

1. ↑  Perlman, Itzhak. "The Easy Winners and other rag-time music of Scott Joplin". 原著喺26 April 2013歸檔. 喺17 June 2019搵到.
2. ↑  Berlin, Edward A. (2001). "Ragtime". *The Grove Music Dictionary*. Oxford University Press. doi:10.1093/gmo/9781561592630.article.22825. ISBN 978-1-56159-263-0. 喺2009-06-29搵到.
3. ↑  "ragtime (n.)". *Online Etymology Dictionary*.`{{cite web}}`: CS1 maint: url-status (link)
**敦沙卡蘭海洋公園**（粵拼：deun1 sa1 ka1 laan4 hoi2 yeung4 gung1 yun2，Tun Sakaran Marine Park），又叫**仙本那群島公園**，喺馬來西亞沙巴東海岸，係沙巴最大嘅海洋公園。海岸公園由珍珠島、萬達灣島同軍艦島等幾個島仔組成。2004年，公園成為沙巴公園信托局入面嘅第7個憲報區，總面積有350 km²。公園入面大約有2,000人住，當中大部分係游牧民族巴瑤族人，佢哋住喺海洋公園範圍內同周圍嘅高腳屋同住家艇。敦沙卡蘭海洋公園亦係擁有馬來西亞最大嘅珊瑚群地方之一。

歷史
--

Bodgaya喺1933年首次喺憲報刊登為森林保護區，而 Boheydulang就被憲報刊登為鳥類保護區。建立州立公園嘅建議最早是喺1977年提出。其後喺1998年，一個由海洋保護協會（英文：Marine Conservation Society）（MCS）、沙巴公園信托局、世界自然基金會同Nature Link叫仙本那群島項目（Semporna Islands Project）嘅合作組成。之後，由歐洲經濟共同體根據佢全球環境預算項目提供資金。終於喺2004年，呢啲島嶼畀沙巴公園信托局公佈成為州立公園。

參考
--

1. ↑  Tun Sakaran Marine Park, Sabah, Malaysia.

出面網頁
----

* 敦沙卡蘭海洋公園-Sibuan Island
* Semporna Islands Project
* 沙巴公園信托局網站


|  |  |
| --- | --- |
| Stub icon | 呢篇文係同馬來西亞地理相關楔位文。歡迎幫維基百科擴寫佢。睇 • 論 • 改 • 歷 |
| 粵語拼音方案 |
| --- |
|  |
| 粵語 |
| 廣州話及港式粵語主流方案：

* 粵語反切＊（基於分韻撮要）

* 粵拼（香港語言學學會粵語拼音方案）

敎材使用方案：
* 教育學院拼音方案
* 耶魯粵語拼音
* 劉錫祥拼音
* 黃錫凌式音標

政府方案：
* 廣州話拼音方案
* 香港政府粵語拼音
* 澳門政府粵語拼音

歷史方案：
* Meyer-Wempe
* 粵語標準羅馬拼音
* 粵語羅馬字
* 粵語注音符號＊
* 黃錫凌羅馬拼音
* 趙元任粵語羅馬字

社會共融方案：
* 粵語點字＊

小眾原創方案：
* 假名粵語注音＊
* 諺文粵語注音＊
* 越式粤拼
* Penkyamp方案
* 新法蘭西粵語拼音方案

（帶＊號者並非羅馬字母方案）
**粵語拼音對照表** |
| * 睇
* 傾
* 改
 |

**香港政府粵語拼音**係香港政府以英文字音拼寫中文（以香港粵語為準）嘅方案。有別於另一套由香港語言學學會所發布嘅香港語言學學會粵語拼音方案。除咗香港以外，中國大陸（以廣東省、廣西為主）同海外都有人用呢套方案翻譯自己個名，並且唔局限於粵語母語使用者。

呢套系統歷史超過150年，歷史耐過後來威妥瑪發明嘅威妥瑪拼音，應源自香港政府內部。生死註冊處、入境事務處同路政署等香港政府部門都係以呢個拼法分別為香港人名、地名、街名同公共屋邨等定出對應嘅英文名稱，由殖民地時代開始沿用至今。當帶同初生嬰兒到入境事務處登記時，職員會從一本類似字典嘅書將父母改嘅中文名查出對應嘅英文拼法。

呢套拼音系統可能係為咗方便唔識粵語同漢字嘅英國人而設，所以標音原則上會傾向於以英語發音模擬粵音，以至於未必能夠準確反映實際嘅粵音讀法。因此，教育局同香港考試及評核局有用LSHK粵拼、教育學院拼音方案等等比較合理嘅標音系統，畀中小學教育工作者用。之不過時至今日，教育學院拼音方案亦都無再喺人名、地名等教學以外嘅範疇用過。而LSHK粵拼就喺粵音朗讀測試同其他範疇越嚟越多使用。

港府拼音比較大嘅缺陷包括佢冇辦法區分到粵語之中送氣音同唔送氣音嘅對立、長短音嘅對立以及表達聲調等等。譬如大埔個大同太和個太都係Tai，但係實際上粵語人區分大（粵拼：daai6）同太（粵拼：taai3）兩個字音。

例
-

|  |
| --- |
| 唐詩三百首 |
| **春曉**　　**孟浩然** | **Ch'un Hiu**　　**Mang Ho Yin** |
| 春眠不覺曉， | Ch'un Min Pat Kok Hiu |
| 處處聞啼鳥。 | Ch'u Ch'u Man T'ai Niu |
| 夜來風雨聲， | Yeh Loi Fung Yu Shing |
| 花落知多少？ | Fa Lok Tsz To Shiu |

睇埋
--

* 香港語言學學會粵語拼音方案
**香港手語歌舞劇團**（**Hong Kong Sign Language Musical Theatre**）係香港一個非牟利組織，第一個以手語歌、手語舞同埋手語歌音樂劇為主嘅表演團體。佢喺2009年5月成立，前身叫**手‧語‧歌劇團**，喺2009年12月23號正式改名。劇團嘅使命「將手語歌成為第十藝術」，並致力發展嶄新嘅藝術手語舞（Sign Dance），劇團由一班義工組成，四圍應邀義演同埋做街頭義演。劇團組成嘅目的係推動「手語普及化」、同埋融合視覺藝術以及表演藝術，結合埋手語歌、舞蹈同埋戲劇將手語推去另一個藝術嘅層面。等公眾人士可以認識手語，跟著去學手語，拉近唔同能力嘅人士之間嘅距離。

榮譽
--

劇團曾經喺2009年嬴得「YMCA 聯青聾人中心」第七屆香港手語歌比賽嘅『冠軍』、『亞軍』、『最閃爍表現獎』、『最佳手語演繹獎』同埋『創意精神獎』五個獎。2010年第八屆香港手語歌比賽贏得演繹歌曲及自選歌曲分別『亞軍』、『季軍』同埋『最閃爍舞台表現獎』。同埋喺11年5月「兩岸四地青年團體」合辦嘅「夢想啟航行動」奪得2個大獎、夾埋6萬蚊獎金，機構亦不斷參與唔同機構嘅義演，包括香港撒瑪利亞防止自殺會、香港中華基督教青年會、Uknow、基督教懷智服務處、香港青年聯會、中華基督教會基順學校、百職社會服務團、NSA VQ82、匡智會、聾人福利促進會、十大傑出青年選舉、支聯會、家庭及少數族裔事務工作小組、啟勵扶青會、森林樂、藝術人家、路德會等等。

核心成員
----

核心成員包括藝術總監陳華亮先生（藝名：阿鬼）、副藝術總監潘甘儀（Grace Pun）小姐、行政總監鍾在思（Joyce Chung）小姐、藝術幹事鍾宛澄（Canetti Chung）小姐及張沛雯（Nicole Cheung）小姐。

出面網頁
----

* 官方網站


|  |  |
| --- | --- |
| Stub icon | 呢篇文係香港組織楔位文。歡迎幫維基百科擴寫佢。睇 • 論 • 改 • 歷 |
**香港效益主義黨**（英語：**Hongkonger Utilitarian Party**）係香港獨派政黨，2019年6月29號成立，主張效益主義，同覺得自由、民主同獨立符合效益。現任主席係劉康。

歷史
--

香港效益主義黨喺2019年6月29號，由劉康成立。香港效益主義黨主張效益主義係道德基礎，而效益就係受牽涉者嘅幸福：「任何道德句子，都可以邏輯等值咁轉換成經驗句子。任何事如果傾向於令受牽涉者幸福，就係啱。任何事如果傾向於令受牽涉者痛苦，就係錯。」香港效益主義黨覺得，自由、民主同獨立符合效益，而香港政府而家嘅政策違反效益，令香港人痛苦。

事件
--

### 向英美請求取締工聯會

工聯會會長吳秋北喺效益主義黨成立唔夠24個鐘，就建議香港政府取諦效益主義黨。2019年7月9號，效益主義黨主席劉康覺得，工聯會危害香港人自由，所以去到英國駐港領事館同美國駐港領事館，請求英國同美國取締工聯會，將工聯會列為「恐怖組織」，禁止工聯會成員入境英、美，同埋充公工聯會成員喺英國同美國嘅財產。劉康又請求美國建立香港人權民主法案。

參考
--

1. 1 2  〈17歲中學生劉康成立效益主義黨 批政府令港人陷於痛苦〉. 《《[[香港獨立媒體]]》》. 2019-06-29. 原著喺2019-06-30歸檔. 喺2019-06-30搵到.
2. ↑  〈效益主義黨到英美領事館遞信 促列工聯會為「恐怖組織」〉. 《《[[明報]]》》. 2019-07-09. 喺2019-07-09搵到.
**文革2.0**，係指話文化大革命嘅升級版，呢家係一個網絡用語兼政治術語，係指代中華人民共和國喺習近平2012年上台做咗中共總書記、尤其習近平思想出街之後一系列嘅對包括言論自由等唔同方面打壓啲情況。而喺香港網絡用語，係常指代返香港政府2019年後一系列嘅打壓言論自由等唔同方面啲情況。2021年8月習近平提出咗要大力削減返啲過高嘅收入，時事評論員皇甫靜認為啲潛在嘅支持者會成為文革2.0嘅生力軍。民主中國陣線創辦人之一嘅萬潤南就認為中華人民共和國會行埋文革 2.0 條路。

各地情況
----

### 香港

#### 概念嘅提出

2019年香港爆發咗反送中運動後，香港言論自由情況開始轉差咗，啲網民就開始批評話香港進入咗「文革2.0」時代。

#### 相關嘅事件

2019年有名小學教師喺工作紙出題等學生討論返點解社會入邊會有人提出港獨嘅睇法，收尾就俾特區教育局撤銷咗任教資格，到2020年香港中學文憑試，歷史科有一條題目係俾考生根據返啲材料自己去論述1900-1945年間日本為中國（中華民國）帶嚟嘅利弊，收尾又係俾特區教育局取消埋題目，都俾啲網民話係「文革2.0」嘅做法。

參考
--

1. ↑  胡少江 (2019-09-06). 〈【胡少江評論】習近平帶領中國向「文革2.0」加速狂奔〉. 自由亞洲電台.
2. ↑  葉一知 (2020-05-20). 〈中國文革 VS 香港文革 2.0〉. 立場新聞. 原著喺2020-09-23歸檔. 喺2021-08-27搵到.
3. ↑  〈中央財經會議定調財富「三次分配制度」　習近平重提毛澤東「共同富裕」倡議〉. 《自由亞洲電台》. 2021-08-18.
4. ↑  〈香港刮文革风 教师忧遭学生举报〉. 德國之聲. 2020-10-26.
5. ↑  〈【文革 2.0】梁振英：教師令青少年「激進化」　803 基金收家長情報　不排除合力控告學校〉. 立場新聞. 2020-11-17. 原著喺2020-11-25歸檔. 喺2021-08-27搵到.
6. ↑  〈小學老師教材討論「港獨」，反送中以來首名教師被撤銷任教資格〉. 關鍵評論. 2020-10-06.
7. ↑  〈【香港文革】歷史科出題遭批鬥　考評局經理：請辭因龐大政治壓力　為遮答案流淚〉. 立場新聞. 2020-12-01. 原著喺2021-01-20歸檔. 喺2021-08-27搵到.
**下九路**（粵拼：haa6 gau2 lou6），係廣東廣州荔灣區嘅一條馬路，成條馬路係東西走向。西邊從第十甫路、文昌南路同埋珠璣路嘅交界開始，一直向東去到楊巷路、德星路同埋上九路嘅交界嗰頭。

概要
--

全長417米，闊12米。成條路係唔畀行車。呢度係西關主要嘅商業購物中心之一，呢一帶係有永安百貨公司，婦兒商店，鶴鳴鞋帽，大學鞋廠，廣州服裝店仲有綸章布鋪呢啲有代表嘅大商場，加埋珠寶鐘錶、攝影美容，被稱作「扮靚一條街」。

史
-

睇埋：第九甫同埋殺人十八甫
呢條馬路係由於清朝嘅殺人十八甫嘅事件先至改咗咁嘅名。喺文化大革命嗰陣，爲咗紀念向秀麗同志先至改咗嗌「秀麗一路」。後嚟到咗1981年就重新改返原嚟之前嘅名，啫係依家嗌「下九路」。

經過嘅道路
-----

下九路同康王南路嘅交界，附近冇幾遠就係荔灣廣場。
呢度啲路嘅順序係從西去到東嚟排嘅，其中**加粗**咗嘅字係主幹道：

* 第十甫路、文昌南路、十八甫北路
* **康王南路**（橋底穿過，唔連埋一齊）
* 上九路、楊巷路、德星路

特色
--

內文：上下九步行街
呢條馬路喺每日嘅白天，從店舖開咗之後一直到前半夜嗰陣，人流都好多下，如估係週末嘅話重多到爆噉滯。因為呢度就係條步行街。

睇埋
--

* 上九路

1. ↑  話 說 西 關 (二) 子舜 華南理工大學南加州校友會
細路女望住鏡頭笑，後面有間屋燒緊，呢幅圖喺網上廣傳。
**災難女孩**（英文：Disaster Girl）係一幅廣爲流傳嘅網絡Meme圖，入面有一間燒緊嘅屋，前面有個細路女露出魔性嘅笑容，好似奸笑噉。

相入邊嘅女子叫 Zoë Roth，喺2005年影呢張相嗰陣佢4歲，2021年4月29號，呢張相賣咗大約$480,000美金。

Roth一家人住喺北卡羅萊納梅班（Mebane, North Carolina）嘅一間消防局附近，佢哋睇住一間作為訓練用途燒緊嘅屋，Zoë 嘅阿爸係一個業餘攝影師，佢影咗呢一張相，阿女 Zoë 笑得好開心，搞到好似係佢放火燒咗間屋奸計得逞咁。2007年佢阿爸攞咗呢張相嚟參加一個攝影比賽，贏咗。 呢張相贏咗2008年JPG雜誌嘅表情捕捉比賽之後出嗮名。Zoë 授權咗用呢張相嚟做教育用途，但係之後呢張相被人用咗無數次作唔同嘅用途，超出 Zoë 嘅控制。喺2021年2月佢收到一封電郵話畀佢知可以用NFT嘅形式賣呢張相，並且價錢高達「六位數字」，Zoë 就決定賣咗張相。2021年4月17號，佢而180以太幣（當時等值於US$486,716）嘅價格賣咗張相畀一個代號 @3FMusic 嘅收藏家。Roth一家保留張相嘅版權，同埋NFT再買嗰陣佢哋會得到10%嘅收益。

參考資料
----

1. 1 2 3  Fazio, Marie (April 29, 2021). "The World Knows Her as 'Disaster Girl.' She Just Made $500,000 Off the Meme". *The New York Times*.
2. ↑  Gartenberg, Chaim (April 29, 2021). "'Disaster Girl' has sold her popular meme as an NFT for $500,000". *The Verge*.
3. ↑  Pritchard, Will. "They were ancient internet memes. Now NFTs are making them rich". *Wired*.
4. ↑  Cost, Ben; Grace, Asia (April 28, 2021). "'Disaster Girl' selling original photo behind viral meme for $473K". *New York Post* (美國英文). 喺April 29, 2021搵到.
5. ↑  "Zoë Roth sells 'Disaster Girl' meme as NFT for $500,000". *BBC News*.
6. 1 2 3  Ellis, Maddie (April 27, 2021). "After years as a meme, 'Disaster Girl' takes control of her image — with a hefty payoff". *News & Observer*. 喺April 28, 2021搵到.
7. ↑  "'Disaster Girl,' now 21, cashes in on NFT of her meme". *WRIC-TV*. April 27, 2021. 喺April 28, 2021搵到 –透過Nexstar Media.
**灰錳氧**（化學式：KMnO4），化學界叫**高錳酸鉀**，又叫做**過錳酸鉀**，係一隻強嘅氧化劑，喺1659年被佐亨·羅道夫·哥巴發現。佢嘅顏色係紫黑色，個結晶就好似支針咁，可以溶喺水，但係唔可以溶喺機油，佢嘅水溶液顏色係紫色。呢樣嘢重可以用嚟做消毒劑、水淨化劑、氧化劑、漂白劑，毒氣吸收劑同二氧化碳精制劑。呢樣嘢遇到有機物就會着火啦。而佢嘅化合價入面，最高係有+7咁高。

性質
--

* 密度：2.703 g/cm³
* 熔點：270℃（分解）
* 水溶性：6.38 g/100 ml（20°C，101kPa）
* 摩爾質量：158.04 g/mol

點樣整出嚟
-----

喺礦石入面攞到嘅二氧化錳同氫氧化鉀呢兩樣嘢，跟住喺空氣入面撈啲硝酸鉀再加熱佢，跟住錳酸鉀就出嚟，再喺鹼性嘅溶液入面，溝啲氧化劑落去再電解氧化佢，就可以整到高錳酸鉀出嚟喇。而氧化劑方面，重可以攞Mn2+同二氧化鉛（PbO2）或者係鉍酸鈉（NaBiO3）呢啲強氧化劑都得。而呢啲反應可以嚟CHECK下Mn2+離子，因為高錳酸鉀嘅顏色係好明顯嘅。

離子方程式：

{\displaystyle \ 2{\rm {MnO}}\_{2}+4{\rm {OH}}^{-}+{\rm {O}}\_{2}=\!=\!=\!=2{\rm {MnO}}\_{4}^{2-}+2{\rm {H}}\_{2}{\rm {O}}}
{\displaystyle \ 2{\rm {MnO}}\_{4}^{2-}+{\rm {Cl}}\_{2}=\!=\!=\!=2{\rm {MnO}}\_{4}^{-}+2{\rm {Cl}}^{-}}
佢重可以攞MnO2嚟同KOH喺空氣入面產生反應（通過吸收CO2氣體）都得：

2 MnO2 + 4 KOH + O2 → 2 K2MnO4 + 2 H2O
3 K2MnO4 + 2 CO2 → 2 KMnO4 + 2 K2CO3 + MnO2

化學性
---

呢樣嘢可以喺正常嘅溫度嗰陣，一掂到甘油就會發生化學反應，如估喺酸性環境入面重反應得好犀利下。重可以搞掂Cl-、Br-、I-、S2-重有SO2都得。不過如估掂到皮膚嘅話，會出現染色，重幾日都唔甩色嘅。如估啲粉倒喺空氣入面嘅話，重可以搞到人打乞嗤，重可以將SO2同埋啲尿都整到甩色。如估喺堿性溶液嘅環境入面，係唔穩定嘅。

實驗室入面就係成日攞呢樣嘢嚟整氧氣出嚟：

{\displaystyle 2{\rm {KMnO}}\_{4}{\stackrel {\Delta }{=\!=\!=\!=}}{\rm {K}}\_{2}{\rm {MnO}}\_{4}+{\rm {MnO}}\_{2}+{\rm {O}}\_{2}\uparrow }

另外，維他命C嘅溶液重可以搞到高錳酸鉀甩色都得。如估維他命C越濃嘅話，可以落少啲都得。

高錳酸鉀重可以氧化HCl：

{\displaystyle 2{\rm {KMnO}}\_{4}+16{\rm {HCl}}=\!=\!=\!=2{\rm {KCl}}+2{\rm {MnCl}}\_{2}+5{\rm {Cl}}\_{2}\uparrow +8{\rm {H}}\_{2}{\rm {O}}}。

安全性
---

由於高錳酸鉀係一隻強嘅氧化劑，所以如估你有被氧化嘅嘢，千祈冇同佢擺埋一齊。因為佢可以同濃硫酸搞出個化學反應，出Mn2O7呢隻爆炸物。如估係固體嘅話，掂到純甘油或者係X醇嘅話，都會發生燃燒嘅現象，重燒到鬼咁猛添。

{\displaystyle 3{\rm {C}}\_{3}{\rm {H}}\_{5}{\rm {(OH)}}\_{3}+14{\rm {KMnO}}\_{4}=\!=\!=\!=14{\rm {MnO}}\_{2}+7{\rm {K}}\_{2}{\rm {CO}}\_{3}+2{\rm {CO}}\_{2}\uparrow +12{\rm {H}}\_{2}{\rm {O}}}
如估佢掂到亞硫酸氫鈉或者係草酸嘅話，會產生化學反應，出現甩色之後，重有啡色笪污漬嚮度添。
官涌
**官涌**（粵拼：gun1 cung1，英文：Kwun Chung）係香港九龍一個地方，響九龍半島嘅西南，油麻地同尖沙嘴之間，用街嚟計即係佐敦道同柯士甸道之間。官涌響同香港早期歷史好有關係，官涌之戰、官涌炮台都曾經響度一度出現過。家下官涌係繁盛嘅商住區。

官涌係一個前殖民地區，殖民地政府發展尖沙嘴嗰陣將尖沙嘴啲村民搬去官涌北邊起名叫油麻地，去到柯士甸道就歸尖沙嘴，所以官涌同油麻地好難分。地鐵通車之後，因為有佐敦地鐵站，官涌近彌敦道一帶，佐敦嘅知名度甚至超過咗官涌。

英人早年調查，將官涌寫成Koon Chung。

地理
--

1845年地圖，官涌為一涌谷，西南官涌山上有寨
原來官涌係個涌口，有涌喺今日京士柏流去九龍西岸，涌起於加士居道同佐敦道交界對上嘅谷。因為谷中間有個細山，向西分途，約莫經今日加士居道同佐敦道，再匯合，原本彌敦道同佐敦道交界就係涌口入海，但村民後來填咗嚟種田，條涌就變咗大約由甘肅街一帶流出海。佐敦道同炮台街界一帶原有官涌山，高約120呎，即官涌炮臺所有地。佐敦道南亦有山，高約五十呎。山連住南便另一座山，大邊旯，即係今日九龍公園。

今日官涌已經剷平，條涌都無埋。地勢只淨舊南九龍裁判署一帶山可以睇到。因為剷山唔夠平，所以柯士甸道地勢稍高。官涌對出海面填到去今日港鐵九龍站。

史
-

1839年，英軍進攻九龍，英船畀官涌水師炮打。1839年11月4號到13號，英軍先後六次進攻官涌山，均告失敗 。 

1840年，林則徐喺官涌山起官涌炮臺（又名臨衝炮臺），設有官署、兵房、廟同藥庫等建築物，並派駐75兵防守。不過一年之後，因為砲臺孤懸海外，林則徐下令撤防。鴉片戰爭時，炮臺畀英軍佔領，之後拆咗，石頭運過去港島用來起屋。家下官涌街同炮台街係炮臺故址。

之後英國曾經響官涌一帶調查過。呢度係有河谷同埋有農民喺度耕田。大清喺官涌山駐紥，有寨。

1841年英國得到香港之後，大清對英國大為緊張，加強九龍防務。

1860年英國得到九龍半島，官涌為英人治地。

1906年，香港打大風，損失巨大。香港政府喺1909年通過《建築避風塘條例》，起油蔴地避風塘。政府將官涌山夷平，沙石用來填平旺角到油麻地一帶淺灘，同埋起防波堤。雖則官涌山塊地移平咗，仍然會睇到官涌呢塊地係南向北斜。

官涌山剷平之後，就開始發展。發展係佐敦道北邊先，之後先至到佐敦道南邊。原因係九龍唐人往宅商業，係由油蔴地嗰邊開始。

根據地圖所示，官涌海旁，1923年有煤倉，對出係海軍船塢。1968年有政府船塢。

1979年，地鐵通車，喺官涌設站。個站用跟英國習慣，以街名命名。所以跟佐敦道，叫佐敦站。自此，唔少人將佐敦地鐵站附近，改叫「佐敦」。

社區設施
----

* 官涌街市
* 官涌體育館
* 九龍佐治五世紀念公園

節慶
--

盂蘭節期間，會有盂蘭勝會，即係尖沙嘴官涌盂蘭勝會。個會喺九龍佐治五世紀念公園舉行。

注
-

1. ↑  1845年哥連臣測繪地圖
2. ↑  1863年提議九龍街道圖

參考
--

|  |  |
| --- | --- |
|  | 維基同享有多媒體嘅嘢：**Kwun Chung** |

* 早期的香港軍事
**庾文翰**（粵拼：jyu4 man4 hon6，**YU Man-hon**，1985年1月2號—；生死未卜）係一名響2000年8月24號起報稱失蹤嘅香港智障男仔，到而家重未搵返。

特徵
--

庾文翰患有自閉症又有輕度智障，同其他人溝通唔到。喺失蹤時身高5呎6吋。

失蹤經過
----

2000年8月24號11點，庾文翰同阿媽喺油麻地地鐵站搭地鐵返屋企，上車嗰時庾文翰突然跳出車廂並逃離佢阿媽。佢阿媽即刻向警方報告庚文翰失蹤。

下落
--

嗰日香港時間13點29分，庾文翰畀人發現喺羅湖管制站，當時香港邊檢人員響佢身上搵唔到任何身份證明文件而將佢當做大陸細路送到深圳，之後下落不明，廣東好多地區都有過消息指佢喺當地出現，甚至有傳佢喺廣西一帶，不過被證實嗰啲傳言係欺詐。

因為庾文翰報稱失蹤去到2007年8月24號已經7年，無論有無證據顯示佢嘅生死，庾文翰嘅父母都可以幫佢申請死亡證並當做「法定死亡」。但係佢嘅父母暫時否認庾文翰「死亡」而且唔想申請死亡證。

各方反應
----

### 香港政府

* 香港政府響得悉庾文翰畀邊境嘅工作人員送到內地後，同內地當局聯絡。
* 因為呢件事涉及有關人員疏忽，政府作出調查並設法改善，避免同類事件發生。

### 大陸

### 庾文翰嘅親人

* 親人多次去到內地親自搜索庾文翰下落。
* 庾文翰嘅阿媽製作印有庾文翰樣貌同埋資料嘅啤牌，希望有人能夠提供佢個仔嘅消息。

### 香港市民

* 因為庾文翰響羅湖被邊境嘅工作人員送往內地，香港市民對入境處嘅辦事能力有所懷疑。
* 受到傳媒廣泛報導，庾文翰個名成日畀香港人提及。

攷
-

1. ↑  〈明報 - 失蹤7年 可列法定死亡〉. 原著喺2007年9月6號歸檔. 喺2007年8月31號搵到.
2. ↑  〈明報 - 「我不能當文翰已死」 害怕7年「大限」〉. 原著喺2007年8月27號歸檔. 喺2007年8月31號搵到.
3. ↑  立法會保安事務委員會 - 2000年10月24日會議資料
4. ↑  星島日報 - 慈母特製撲克尋庾文翰[*失咗效嘅鏈*]

連出去
---

* 香港警務處—失蹤人士庾文翰資料


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
三笘薰（日文：三笘 薫／みとま かおる*Mitoma Kaoru* \*/?；1997年5月20日—）係日本足球員,而家踢緊英超嘅白禮頓,亦係日本國家隊成員。

職業生涯
----

佢喺大分縣出世,喺神奈川縣長大,受比佢大3歲嘅哥哥影響,由幼稚園開始踢波。他由小學二年級開始正式接受訓練,後黎通過左川崎前鋒既選拔,由小學三年級開始成為川崎前鋒既U-12成員。喺U-12巴3時候,三笘同大佢一年既田中碧,三好康兒,板仓滉等一齊接受訓練,而且喺5年級,6年級既時候(隊長) 連續兩年晉級去全國少年足球大會,但分別喺八強同埋四強既時候輸俾名名古屋鯨魚U-12。

佢直到高中畢業都仲有踢波。不過,畢業佢無揀選踢職業,而係去左筑波大學讀書。

喺大學期嘅時候,佢一直用日本足協嘅特殊指定球員身份喺川崎前鋒比賽,2017賽季天皇杯第二輪同仙台維加泰嘅比賽入面,佢梅開二度,入左兩粒幫球隊攞左3分。同一年,佢入選左日本隊,而且參加了當年在台北舉辦嘅2017年夏季世界大學運動會足球比賽,成功拎到冠軍。兩年後嘅2019年,佢喺大學畢業之前,再次以學生嘅身份參加意大利拿玻利2019年夏季世界學術運動會足球比賽,並成功衛冕冠軍。

2020,大學畢業之後,三笘返去前鋒,開始左佢嘅職業生涯。喺第9輪到第11輪,他連續2場比賽都入到波,而且喺對北海道札幌岡薩多嘅比賽入面梅開二度。

2021年8月10日,英超白禮頓官方宣布,球隊正式簽左三笘薰,轉會費喺3百萬歐元。跟住嘅賽季,他會租借到比甲球隊聖基萊斯聯盟。

比利時杯第5輪,聖基萊斯聯盟對第5級聯賽球隊RC黎比克,最尾聖基萊士聯盟大勝7-0,三笘薰以正選身份射入,並16分鐘打入喺歐洲嘅第一粒。

2021年10月16日,比甲第11輪,三笘後備上陣,喺第55分鐘、第76分鐘、90分鐘進球,大演帽子戲法而且第76分鐘助攻隊友丹特·萬澤爾,幫助聖基萊斯聯盟主場反CAP瑟蘭聯4-2。

英超第14輪,喺布萊頓主場4-1擊敗車路士嘅比賽入面,三笘第一次代表布萊頓正選上陣。喺比賽嘅第5分鐘,他帶入左禁區助攻萊昂德羅·特羅薩德,幫助球隊打開紀錄。

英超第15輪,布萊頓作客3比2擊敗狼隊嘅比賽入面,三笘繼續代表布萊頓正選上陣。喺比賽第43分鐘,三笘頭錘攻門完成個人喺英超第一粒。

11月9日,英格蘭聯賽杯第三輪,布萊頓3:1擊敗阿森納。十四分鍾後備上場。第58分鐘,接應赫雷米·薩緬托嘅助攻射入一粒,第一次喺英聯杯入波。

國家隊生涯
-----

三笘薰參加左2020年東京奧運會。喺對墨西哥U23嘅銅牌戰中,後備上陣射入一粒。

2021年11月,三笘薰第一次俾征召入日本國家足球隊,喺2022年世界杯亞洲區第三圈外圍賽迎戰阿曼後備上陣45分鐘就交出一次助攻幫日本隊1-0打贏對手,喺2022.年3月23日對澳洲,他第二次為日本隊出場,只係用左5分鐘就射入喺國家隊嘅第一粒,用左10分鐘,就梅開二度。成功帶領日本第七次進入世界杯決賽週。

參考資料
----

外部連接
----

* 三笘薰在国际奥林匹克委员会的资料
* 三笘薰嘅官方網站
* 三笘薰嘅Twitter
* 三笘薰嘅Instagram頁
《 **瘋劫** 》（The Secret），係1979年由許鞍華第一部導演嘅粵語劇情片。陳韻文編劇，鍾志文攝影，余燦峰剪接，羅開睦監製，李玉蘭製片，比高出品。由萬梓良、趙雅芝、李海淑、張艾嘉主演。片長八十分鐘。票房收入二百一十幾萬，當年華語電影中賣座排第十六。

故仔
--

故仔改編自1970年轟動一時嘅「龍虎山雙屍案」：西醫阮士卓（萬梓良）同未婚妻李紈（趙雅芝）喺山上俾人虐待同殺死。警方一度將疑兇鎖定為隱居林間嘅精神病人大傻。事後班街坊成日覺得佢喺住處一帶陰魂未散，經好友阿明（張艾嘉）連番追查，至逐步摸索出內情。

演員
--

* 張艾嘉 飾 連正明
* 趙雅芝 飾 李紈（粵語配音：黃小英）
* 徐少強 飾 癲佬
* 李海淑 飾 梅小姬（粵語配音：曾慶珏）
* 萬梓良 飾 阮仕卓（粵語配音：李學斌）
* 黎灼灼 飾 祖母
* 盧國雄 飾 周東城（粵語配音：馮永和）
* 曾江 飾 雜差（粵語配音：曾江）
* 林子祥 飾 連同事（粵語配音：林子祥）
* 吳桐 飾 叔公（粵語配音：吳桐）
* 黎少芳 飾 張大媽（粵語配音：曾慶珏）
* 葉萍 飾 叔婆（粵語配音：佩雲）
* 鄭麗芳 飾 連嫂
* 林偉圖 飾 連兄
* 羅浩楷 飾 軍警
* 梁淑卿 飾 癲佬母（粵語配音：佩雲）
* 曾楚霖 飾 看更（粵語配音：廖偉雄）
* 林德祿 飾 李同學
* 林靜 飾 阮母（粵語配音：黃小英）
* 王萊 飾 媽媽生（粵語配音：佩雲）
* 嚴秋華 飾 洗衣店伙記（粵語配音：龍天生）

評論
--

影片結合奇情同寫實，佈局撲朔迷離。敘事時序全以個人意識而非物理時間邏輯帶動，睇到編導嘅風格。但當觀眾揭開電影嘅懸疑故事外殼，會發現佢內裏亦有作者對「人物心理空間」嘅探究、對世情嘅關懷。用西環舊樓陰暗侷促同乾淨光猛嘅醫院等現代空間做對比，將新舊文化嘅「參差磨擦同人物間不穩定嘅感情暗生連繫」。其中深厚人文精神上程度遠超同期嘅類型片。

參考
--

1. ↑  30 Something - 許鞍華開創新浪潮之作: 瘋劫 (1979)
2. ↑
**999**畀人打電話報警時個電話冧巴係三個九字。當面對緊急狀態下，市民可打「三條九」向警察報告所發生嘅意外，或者遇到嘅危險。

應用
--

### 英國

自1937年6月30日開始，由倫敦逐漸推廣到全英國，999被用作緊急求助電話。除999，1992年12月開始，全歐洲通用緊急求助電話係112。

### 香港

香港999緊急求助服務始50年代，由香港警務處指揮及控制中心運作，除999，本地行動電話網絡訊號微弱嘅郊野公園或鄉郊亦可改用112。香港警務處力求在9秒內接聽來電，並且9分鐘內派人抵達香港島同九龍、15分鐘內派人抵達999緊急求助來電來源或者現場地址。

### 澳門

澳門999緊急求助服務由澳門治安警察局行動廳行動控制中心運作，澳門治安警察局並定立指標，務求10秒內接聽每個來電，並接報後立即通知有關部門派出警員、消防員、救護員或相關專業人員趕赴現場處理。

### 大陸

中國大陸部分省市，999同120一同用作醫療急救電話號碼，例如：北京市紅十字會緊急救援中心。

睇埋
--

* 電話騙案

參考
--

1. ↑  〈服務承諾 行動部〉 (PDF). 原著 (PDF)喺2010年6月1號歸檔. 喺2015年4月13號搵到.
2. ↑  澳門治安警察局
3. ↑  （大陸簡體）北京市紅十字會緊急救援中心 互聯網檔案館嘅歸檔，歸檔日期2009年2月11號，.
搵緊第二樣意思嘅話，請睇〈**病毒 (搞清楚)**〉。
輪狀病毒
用電子顯微鏡睇到嘅腺病毒
**病毒**beng6 duk6（英文：**Virus**）係一種可以繁殖嘅物質結構，細到光學顯微鏡都睇唔清楚。佢哋外有蛋白質殼做保護，內有核酸排成遺傳基因，用以繁殖。之但係佢一定要靠感染入侵宿主細胞，先之可以繁殖。科學家一般都唔歸佢入生物，因為佢缺乏一啲生物基本要素，佢無細胞結構，亦無新陳代謝，離開宿主細胞同死物無分別。

概論
--

睇埋：自我複製同埋繁殖
流行性感冒、愛滋病、伊波拉出血熱、沙士同 COVID-19 等都係病毒。病毒嘅構造簡單得好交關：只係一細塊由蛋白質外殼包住嘅遺傳物質。有啲教科書描述病毒係種要靠宿主細胞嘅寄生「微生物」，但實際上佢哋係介乎死物與生物之間，「半生勾勾」嘅嘢。因為佢冇能力齋靠自己做自我複製，生命週期內每個階段都完全依賴宿主，借助宿主細胞來繁殖，順帶對之造成傷害。

大多數病毒並非純粹係病原體，地球上大約有 1031 種病毒，已知淨係得大約 1,000 種病毒會搞到人類病。因為搞到寄主病對病毒嚟講都冇著數－如果宿主喺接觸第啲潛在宿主之前就死咗，病毒就可能冇得及時複製同傳播。

病毒喺自然環境當中無處不在，好多時都同宿主互利共生：絕大多數嘅病毒都唔會引起疾病，有啲仲可能會對宿主有益；佢哋存在喺地球上每隻生命體裏面－動物、植物、細菌，好多時寄主都唔知佢哋存在，有唔少病毒有份調節腸道微生物嘅生態，以至超級細菌；佢哋遍佈喺土壤、海洋、空氣，甚至太空。如果當佢哋係生物嘅話，佢哋可以話係地球上最成功嘅生物之一。

係咪生命
----

睇埋：生命
就算到咗廿一世紀初，「生命」呢個詞要點定義依然係一條有相當爭議嘅問題：傳統嚟講，生物學家會用 7 個特質去判斷一樣嘢係咪生物－組織、穩態、新陳代謝、生長、反應、繁殖同埋適應。

傳統定義其中一個最大嘅問題係唔能夠清楚噉將病毒分類：病毒同細菌、植物以及動物等明顯係生物嘅嘢一樣，有遺傳基因，所以可以透過物競天擇嘅方式進化；病毒曉自我複製，但佢哋淨係當身處喺一個生勾勾嘅寄主細胞入面嗰陣先至會識得噉做，而且佢哋又唔會做新陳代謝；換句話講，病毒有一啲生命應有嘅特徵，但又唔係有齊嗮呢啲特徵。因為呢個緣故，有好多生物學家都認為病毒只能夠算係「曉自我複製嘅嘢」，而唔係生物，亦都有廿世紀尾嘅生物學家將病毒形容做「處於生命邊緣嘅生物」（organisms at the edge of life）。

雖然病毒唔完全係生物，生物學家依然好有興趣研究佢哋：噉係因為病毒能夠喺寄主細胞體內自我複製，而研究呢個過程得出嘅數據可能會撐「能夠砌自己出嚟嘅有機分子係生命其中一個可能嘅源頭」（睇埋無生源論）呢個假說。

睇埋
--

* 生命
* 無生源論
* 細菌
* 蛋白質

攷
-

1. ↑  Viral 'fossils' in our DNA may help us fight infection. *Science*.
2. ↑  A. Tsokolov, Serhiy A. (May 2009). "Why Is the Definition of Life So Elusive? Epistemological Considerations". *Astrobiology*. 9 (4): 401-12.
3. ↑  Mullen, Leslie (19 June 2002). "Defining Life". *Astrobiology Magazine*. NASA.
4. ↑  Holmes, E. C. (October 2007). "Viral evolution in the genomic age". *PLoS Biol*. 5 (10): e278.
5. ↑  Forterre, Patrick (3 March 2010). "Defining Life: The Virus Viewpoint". *Orig Life Evol Biosph*. 40 (2): 151–60.
6. ↑  Koonin, E. V.; Starokadomskyy, P. (7 March 2016). "Are viruses alive? The replicator paradigm sheds decisive light on an old but misguided question". *Stud Hist Philos Biol Biomed Sci*. 59: 125–34.
7. ↑  Rybicki, E.P. (1990). "The classification of organisms at the edge of life, or problems with virus systematics". *S Aft J Sci*. 86: 182–86.
8. ↑  Koonin, E. V.; Senkevich, T. G.; Dolja, V. V. (2006). "The ancient Virus World and evolution of cells". *Biology Direct*. 1: 29.
9. ↑  Origins of Viruses.
10. ↑  Giant Viruses Shake Up Tree of LIfe.

拎
-

| 生物分類學 |
| --- |
| 分類階級 |
| 域 | 界 | 門 | 綱  目 | 科 | 屬 | 種 |
| 二名法 |
| 三域系統 |
| 非細胞生物* 病毒
 |
| 細胞生物* 古菌域
* 細菌域
* 真核域
	+ 真菌界
	+ 原生生物界
	+ 植物界
	+ 動物界
 |

* 維基同享中有關病毒嘅資源類
**反宗教改革**係指1500年到1648年，羅馬天主教會對宗教改革忌對應運動。

原因
--

天主教對宗教改革忌對應做法，因為立場毋同，所以亦都毋同忌名，有尐新教徒將天主教會忌反應叫做「反宗教改革」，天主教徒就將渠叫做「天主教忌改革」。爾兩種用法都反映咗某尐相關事件忌真相。1517年，馬丁路德向威登堡釘上渠忌九十五信條嗰時，義大利有心改革忌人向羅馬成立 「聖愛會」(Oratory of Divine Love)，爾個團體由六十個天主教領袖組成，志在崇拜同彼此扶持。聖愛會延伸出其他組織同修會，發展都好蓬勃；天主教忌改革，動機係改革生命而毋系改革教義。嗰時最有影響力忌修會—耶穌會。約莫一世紀之前，西班牙由斐迪南二世國王同伊莎貝拉一世女王聯合當權，搞一種宗教覺醒忌改革，鼓勵方濟會會士西麥內斯樞機(Gonzalez, or Francisco, Ximenes de Cisneros)改革教會事務、資助學問研究，最值得注意忌結果： 《康普路屯仙聖經》(Complatensian Polyglot, Alcala)向1522年，分別用希伯來文、希臘文、拉丁文出版。天主教能夠重新振興，由西班牙忌熱心改革教會開始。

耶穌會
---

內文：耶穌會
領導天主教改革忌傑出人物聖依納爵·羅耀拉係耶穌會忌創立人。渠係斐迪南同伊莎貝拉忌宮廷見習騎士，1521年法軍打潘普洛納嗰時，堅守，傷得好重，而毋能夠再去打仗。向修養嗰時，讀有關基督忌書，受影響好深。之後成日得到異象，爾種經驗幫佢發展出一本手冊《神操》(Spiritual Exercises)。 爾本書幫助、引導讀者默想、禱告、自省同認罪。

書入邊忌設計要用四個禮拜做完：第一個禮拜專門講罪、第二個禮拜研討基督生平、第三個禮拜係基督受苦、第四個禮拜係復活同得勝，一切忌默想同指導，將爾四大主題當成主軸。最重要忌係幫信徒戰勝苦難，將自己全部獻畀天主。1528年來到巴黎大學，無撞到加爾文，反而結交咗六個耶穌會忌核心拍檔。其中一個係聖方濟·沙勿略，渠等七個人向1534年8月15日創立耶穌會。

參考
--

### 書目

* 郝伯爾《歷史的軌跡》，李林靜芝譯，校園書房出版社，台北，1986。
* 黃孕祺《基督教史話》，香港教會書室有限公司，香港，1985。
* 葛麥福《基督教神學原典精華》，楊長慧譯，校園書房出版社，台北，2003。
* 沈介山《基督教會史大綱》，中華福音神學院出版社，台北，1986。
* 唐納德‧特雷德戈德《基督教史》，孫慧民譯，桂冠圖書(股)，台北，1992。
* 比爾‧奧斯丁《基督教發展史》，馬傑偉譯，種子出版社，香港，2002。
* 陶理《基督教二千年史》，李伯明、林牧野譯，海天書樓出版，香港，1997。
* 奧爾森《神學的故事》，吳瑞誠、徐成德譯，校園書房出版社，台北，2002。
* 麥可‧柯林斯、馬修‧普瑞斯《基督教的故事》，謝青峰譯，台灣麥克股份有限公司，台北，2005。
* 華爾克《基督教會史》，謝受靈、趙毅之譯，基督教文藝出版社，香港，2005。
《**反分裂國家法**》係喺2005年3月14號舉行嘅中華人民共和國第十屆全國人民代表大會第三次會議通過嘅一部針對台灣海峽兩岸關係嘅法律，當日就經過中華人民共和國主席胡錦濤嘅簽署並且立即予以實施。呢部法律嘅主要內容係鼓勵兩岸繼續交流合作，但同時亦都首次明確咁提出咗喺三種情況下中華人民共和國可以用非和平嘅方式嚟達到國家統一。

法律嘅主要內容
-------

|  |  |
| --- | --- |
|  | 維基文庫有原文：
**:zh:反分裂國家法** |

《反分裂國家法》總共有十條，呢部法律喺一開始就開宗明義咁講明「世界上只有一個中國，大陸同台灣同屬一個中國，中國嘅主權同埋領土完整唔容許分割」，維護主權完整、促進兩岸統一係包括埋台灣同胞喺入面嘅全體中國人民嘅共同義務同埋神聖職責。呢部法律嘅第三條將台灣問題定義爲係「中國內戰嘅遺留問題」，因此係中國內部事務，「唔受外國勢力干涉」。

第五條提出一個中國原則係和平統一嘅基礎，並許諾國家和平統一之後台灣將「可以實行同大陸唔同嘅制度，高度自治」。第六條就要求政府要推進兩岸人員嘅交往，鼓勵以及推進經濟合作同埋直接「三通」，鼓勵以及推進教育、科技、文化等各項事業嘅交流，重要保護台商嘅利益。第七條表明主張通過協商和平咁解決兩岸問題，同埋提出兩岸可以喺包括結束敵對狀態、台灣政治地位、台灣嘅國際空間等六方面嚟到協商談判。

最受矚目嘅第八條就列明喺三種情況下面，政府要採取「非和平嘅方式同埋其他必要措施，嚟到捍衛國家主權同埋領土完整」。呢三種情況係台灣從中國分裂形成事實、將發生可能導致台灣從中國分裂嘅重大事變，同埋和平統一嘅可能性完全喪失。外界將焦點集中喺三大條件中嘅最後一項，即「和平統一嘅可能性完全喪失」，呢個俾人認爲係一項可以好易俾人靈活解釋嘅條件。另外第八條亦允許國務院喺必要嘅時候先採取行動，先至再向全國最高權力機關人民代表大會通報，即係等於授權政府可以先斬後奏。第九條就要求喺「採取非和平方式同埋其他必要措施」嗰陣，應盡力保護台灣平民同埋外國在台僑民嘅生命財產安全。
呢篇文係講**T-34坦克喺中華人民共和國**嘅使用情況。

背景
--

1950年韓戰爆發之後，中華人民共和國決定介入，又要求蘇聯提供坦克同埋裝甲車，其中包括300架T-34坦克。響當時，T-34坦克同IS-2重型坦克係中國人民解放軍裝甲兵嘅主力。響韓戰之後，中華人民共和國曾經仿製過一批T-34坦克，叫做「58式」，甚至重一度將T-34坦克改裝做消防坦克。

改進同仿製
-----

### 58式

58式係中國仿製嘅T-34/85坦克，同T-34/85好少分別；因爲響1959年出現咗比58式更好嘅59式坦克，所以中華人民共和國只係生產咗好少58式坦克。58式坦克有一種改進型，叫做58-II式，58式多咗一個觀察塔同一挺機槍。

### T-34-1

T-34-1係中華人民共和國響1950年代曾經計劃過對T-34坦克嘅改進計劃，大量使用T-34/85嘅配件，重借鑑咗T-54坦克嘅設計特點。

### 63式自行防空炮

63式自行防空炮係中國人民解放軍響T-34/85坦克車身上安裝一個露天炮塔而成嘅自行防空炮，原型係蘇聯響1946年提出嘅設計方案1972年，美軍響越南擄獲一架編號為045嘅63式自行防空炮，家陣擺咗喺阿伯丁坦克博物館。。

### 消防坦克

1996年，中國一架封存嘅T-34被改裝做消防坦克，武器被兩門水炮（一門射水，一門射化學泡沫）取代，喺消防員應付唔到嘅火場用。

送俾外國
----

中國曾經將蘇聯提供嘅T-34/76坦克送俾北韓。

俘獲返嚟嘅T-34坦克
-----------

響1979年中越戰爭嗰陣，中國人民解放軍曾經俘獲一架越南人民軍嘅T-34/85坦克。

參考
--

1. ↑  〈二战中最好的中型坦克——T-34-85〉. 原著喺2014-04-30歸檔. 喺2014-05-12搵到.
2. ↑  〈俄羅斯媒體評中華人民共和國坦克制造業發展〉. 原著喺2014年5月12號歸檔. 喺2014年5月12號搵到.
3. 1 2 3  "Type 58". 原著喺2014年5月9號歸檔. 喺2014年5月12號搵到.
4. ↑  〈解放軍蘇製坦克裝備歷程〉. 原著喺2014年2月2號歸檔. 喺2014年5月12號搵到.
5. ↑  "T-34-1". 原著喺2014年5月12號歸檔. 喺2014年5月12號搵到.
6. 1 2  坦克裝甲車輛雜誌--2012年10月上
7. ↑  〈退役"功臣"战火场 沈阳开出全国首辆消防坦克〉.
8. ↑  杜文龍. 《杜文龙聊坦克 中国改进型T34》.
9. ↑  〈T-34中型坦克〉. 原著喺2014年5月12號歸檔. 喺2014年5月12號搵到.
《 **紅樓夢**（粵拼：hung4 lau4 mung6）
》，原本叫《**石頭記**》，係白話章回小說，喺大清中葉成書。

《紅樓夢》書內提及《情僧錄》、《風月寶鑒》、《金陵十二釵》，乾隆四十九年甲辰（1784年）夢覺主人序本題為《紅樓夢》，第一次活字印刷之後，《紅樓夢》就取代《石頭記》成為通行嘅書名。長久以嚟，一般認為前八十回係曹雪芹所作，後四十回由高鶚所補，有人認為程偉元寫。

《紅樓夢》譽為中國小說嘅巔峰[未記出處或冇根據]，研究呢部書嘅科就叫紅學。

紅樓夢起首講女媧煉石補青天，只留低一塊未用。石頭煉過，亦有靈性，心思思，想墮紅塵。於是乎求一道一僧，幫手成願，兼且刻上通靈寶玉。而之後咁啱，神瑛侍者以甘露澆灌絳珠仙草，仙草起死回生。仙草得靈性，修得女身，自己無仙露，願以一生眼淚報恩。神瑛侍者動心下凡，絳珠仙草，聞訊亦下凡。僧道二人為了結此案，夾帶靈玉。絳珠仙草轉生林黛玉，神瑛侍者轉生賈寶玉，而賈寶玉含住通靈寶玉出世。賈寶玉曾入夢遇仙女，遊於太虛幻境，看過金陸十二釵各冊，詩中預言紅樓夢中，各女子如何薄命。起首以甄士隱、賈雨村二人為引，帶出金陸賈家大觀園種種悲慘，終至沒落，紅塵如何虛幻。

|  |  |
| --- | --- |
|  | 維基同享有多媒體嘅嘢：**Dream of the Red Chamber** |

|  |  |
| --- | --- |
|  | 維基文庫有原文：
**紅樓夢** |

|  |  |
| --- | --- |
| 權威控制 | 
* WorldCat
* VIAF: 185493528
* LCCN: n81018539
* GND: 4238558-1
* SUDOC: 029929830
* BNF: cb121451138（資料）
* BIBSYS: 90738390
* NDL: 00627282

 |
**官方語言**係經由國家、政府或其他具有管轄權嘅組織所認定具備法定地位嘅語言同文字。一個國家嘅官方語言通常就係政府機構中使用嘅正式語言，係嗰個國家或地區嘅公民同政府機構通訊時用嘅語言。

分類
--

一個國家嘅官方語言，通常喺嗰個國家應用範圍最大或使用人數最多嘅語言之中揀一種或幾種，例如中國大陸係普通話同中文字，韓國係韓語。

有一啲曾經係殖民地嘅國家，可能以前宗主權語言作為唯一官方語言或者其中一種官方語言；例如拉丁美洲除咗巴西（葡萄牙文）、海地（法文）、法屬圭亞那（法文）、圭亞那（英文）、蘇利南（荷蘭文）之外，其他國家都以西班牙文為官方語言（但係唔一定係唯一官方語言，部分國家亦有原住民語言同樣係官方語言）；非洲好多國家，以英文或法文作為國家唯一官方語言或官方語言中嘅一種。 加拿大係以英文同法文作為官方語言（曾經係法國同英國殖民地）。

官方語言除咗國家官方語言，重有地區官方語言，例如少數民族地區地方政府，會將本地主要族群語言同國家官方語言作為行政地區官方語言。香港法定語文包括中文同英文（前宗主國英國嘅語言），澳門法定語文包括中文同葡萄牙文（前宗主國葡萄牙嘅語言）。

有啲國家只有一個官方語言，例如中國、德國同法國；有啲國家有幾個官方語言，例如印度、新加坡、瑞士；有啲國家冇法定正式官方語言，例如美國、日本（不過仍有國家將日文定為官方語言：帛琉，亦係唯一將日文定為官方語言嘅國家）。美國有30個州將英文定為官方語言，但美國聯邦法律中並冇規定官方語言。不過，因為美國憲法等重要法律係用英文寫成，因此英文實際上（de facto）係官方語言。喺一啲國家嘅某啲地區（例如中國嘅民族自治地方），一啲少數民族語言亦係官方語言。

參考
--

* *Writing Systems of the World: Alphabets, Syllabaries, Pictograms* (1990), ISBN 0-8048-1654-9 — lists official languages of the countries of the world, among other information.
* "Official Language", Concise Oxford Companion to the English Language, Ed. Tom McArthur, Oxford University Press, 1998.
灰熊山谷
**灰熊山谷**（英文：**Grizzly Gulch**）係香港迪士尼樂園入面嘅主題園區，喺2012年7月14號開幕。

背景故事
----

喺1888年8月8號，淘金者喺呢個美國西部山谷搵到嘅落腳點。原本係淘金者嘅聚散地，亦都係一群野生灰熊嘅棲息地。園區係以礦洞、灰熊同噴泉作為背景，帶賓客進入百幾年前嘅一個淘金小鎮。

建設
--

設計團體首先為灰熊山設計立體圖像同埋1:50至100嘅模型。然後以加州內華達山脈嘅峽谷同黃石公園作為藍本，到加州國家公園當地做古蹟考察，並由嚟自世界各地、超過一百人嘅製作團隊，用咗14個月時間去整。實際建築嘅時候先要用金屬網屈出凹凸位，再鋪上雕刻英泥，營造唔規則嘅山形效果。主題區入面嘅一景一物從設計到雕刻都係人手製作。

遊樂設施
----

噴泉山谷內其中一個噴泉。
* 灰熊山極速礦車（Big Grizzly Mountain）
* 噴泉山谷（Geyser Gulch）
* 灰熊山谷迎賓禮（Welcome Wagon Show）

餐飲設施
----

* 幸運黃金石小食亭（Lucky Nugget Saloon）
* 暴谷車（Popcorn Cart）

商店
--

* 小灰熊禮品車（Bear Necessities）

參考
--

1. ↑  樂園灰熊山谷有金執 *太陽報 (香港)*，2012年5月18日。
2. ↑  Hong Kong Main Street Gazette 互聯網檔案館嘅歸檔，歸檔日期2012年3月21號，. （繁體中文 - 香港）（2月24日）

出面網頁
----

官方網站
* 灰熊山谷（繁體中文）（簡體中文）（英文）
**日野Rainbow**係日本日野車廠出嘅一系列小巴同埋中型巴士。

小巴
--

1966年，日野推出Rainbow前置引擎小巴，型號係BM320。1976年，Rainbow前置引擎小巴發展成AM系列，擁有中型巴士嘅闊度（2.3米），1983年再改為AC系列。

1987年，日野推出Rainbow 7M（CH系列）同埋Rainbow 7W（RH系列），兩隻都係2.3米闊同埋有用氣墊懸掛。其中前者係中置引擎設計，後者係後置引擎設計，並喺1988年取代Rainbow AC系列。1991年Rainbow 7W出現短軸距版本，令前門可以擺喺前輪跨。Rainbow 7M同埋Rainbow 7W喺1998年俾日野Melpha 7（7米長嘅初代日野Melpha）取代。

另外喺1985年，日野推出闊2米嘅Rainbow小巴，包括前置引擎嘅AB系列同埋後置引擎嘅RB系列。Rainbow RB系列喺1992年出現短軸距版本，令前門可以擺喺前輪跨。Rainbow RB系列喺1995年俾新嘅日野Liésse取代；而Rainbow AB系列亦喺同年停產，日野喺1996年開始賣豐田Coaster嘅OEM－日野Liésse II－去取代佢嘅位置。

中型巴士
----

澳門澳巴嘅日野Rainbow HR1JKEE
1980年，日野推出Rainbow中型巴士，分開做城市巴士同埋觀光/私家巴士兩種。初時Rainbow中型巴士只有配葉片懸掛嘅RJ系列，1982年加入配氣墊懸掛嘅RR系列。

1999年Rainbow RJ/RR系列觀光/私家巴士俾日野Melpha 9（9米長嘅初代日野Melpha）取代。至於Rainbow RJ/RR系列城市巴士一直冇出低地台版，RR系列喺2001年停產，而RJ系列就喺2004年停產，俾採用五十鈴Erga Mio設計嘅日野Rainbow II非低地台巴士取代。

1999年，日野推出Rainbow HR系列中型低地台巴士，最初引擎係打橫擺，有7米同埋9米長版本，2000年再加入10.5米長版本。後來日野同埋五十鈴嘅完整巴士生產合併，10.5米長嘅Rainbow HR系列自2003年開始亦有以五十鈴Erga J呢個名賣。2004年開始Rainbow HR系列嘅引擎改為打直擺，有9米同埋10.5米長版本。

隨住日野同埋五十鈴嘅中型城市巴士設計逐步統一，日野Rainbow HR系列亦逐步俾採用五十鈴Erga Mio設計嘅日野Rainbow II低地台巴士取代，去到2007年Rainbow HR系列只係得番10.5米長版本，兼且冇再以五十鈴Erga J呢個名賣。2010年底日野同埋J-BUS官方網頁嘅產品一覽冇再登出Rainbow HR系列嘅介紹。

日野Rainbow HR嘅OEM—五十鈴Erga J

|  |  |
| --- | --- |
|  | 維基同享有多媒體嘅嘢：**Hino Rainbow** |
**日母**（粵拼：jat6 mou5；中古漢語拼音：**nj**it），係中古漢語聲母，屬齒音中嘅半齒音，屬章組，係次濁聲母。

擬音
--

一派擬音爲/ȵ/，另一派擬娘母時，將佢擬成/ȵ/，相對應噉將日母擬爲/ȵʑ/。

上古來源
----

喺上古音研究，有個定論叫娘日歸泥，意思係話日母來源自泥母，喺上古係個/n/嘅音。

喺粵語嘅演變
------

日母喺粵語甩咗聲母，變成零聲母，聲調喺陽聲調。因為日母淨係得三等字，所以喺粵語有j介音。都有少數字，如你，保留咗日母嘅殘跡。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 而 | 人 | 然 | 如 | 日 | 二 | 若 | 汝 | 入 | 爾 |
| nji | njin | njen | njo | njit | njiih | njak | njox | njip | njex |
| ji4 | jan4 | jin4 | jyu4 | jat6 | ji6 | joek6 | jyu5 | jap6 | ji5 |

調返轉頭，現代粵語嘅零聲母來自於喻（云、以）、影、匣、疑、溪、日六母。

喺吳語嘅演變
------

分兩類，一類歸入邪母，讀z，有文白讀嘅字，白讀音維持古音，讀ny；另一類係自成韻母，讀r。

喺普通話嘅演變
-------

日母有啲喺普通話變成聲母r，有啲成個音節變成韻母er。

喺日文嘅演變
------

吳音讀な行，漢音讀ざ行。

喺韓文嘅演變
------

同粵語一樣，零聲母。

喺越南文嘅演變
-------

日母喺越南文維持古音，讀nh，平聲喺陰聲調，仄聲喺陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**日野Blue Ribbon**係日本日野車廠出嘅一系列大型城市/私家巴士同埋客車。

客車
--

1982年，日野推出RU系列客車，並將佢哋稱為Blue Ribbon，以取代RS同埋RV系列。嗰時Blue Ribbon客車有Full Decker、Middle Decker同埋Standard三種規格。

去到1985年，日野Blue Ribbon客車得到改良，除咗外形變咗啲，亦有得揀前獨立避震。規格方面除咗有Full Decker同埋Middle Decker之外，重加咗Super Middle Decker同埋三種超高車身版：Grand Decker、Grand Theater（劇院式車廂，車廂地台向後斜上去，1986年推出）同埋Grand Jet（司機位喺車廂地台下面，1987年推出）。

另外喺1986年，日野推出全長9米嘅Blue Ribbon客車（都係屬RU系列）。

1990年，Blue Ribbon客車俾日野S'elega同埋長9米嘅日野S'elega FC取代。

城市/私家巴士
-------

1982年，日野推出Blue Ribbon RT、RU系列城市/私家巴士，其中RT系列係用葉片彈簧，RU系列係用氣墊避震。到咗1984年，日野出埋臥置引擎嘅Blue Ribbon HT、HU系列同埋9米長嘅Blue Ribbon RK系列（設計建基於Rainbow RJ系列）城市/私家巴士，正式取代咗以往嘅日野RC、RE同埋RD系列。

長過9米嘅Blue Ribbon RT、RU系列城市/私家巴士喺1985年停產，而RK系列亦喺1986年俾新出嘅9米長、但採用中型巴士引擎嘅Blue Ribbon RT、RU系列取代。此後9米長嘅Blue Ribbon城市/私家巴士除咗改引擎同埋RT系列喺1990年停產之外，其他規格都冇乜大變動。

初時嘅Blue Ribbon城市/私家巴士多數都係喺門位有兩級樓梯。由1988年開始，日野出過門位得一級樓梯嘅Blue Ribbon；去到1997年日野推出低地台嘅Blue Ribbon，引擎改為打橫擺喺車尾，喺2000年交貨嘅其中1架Blue Ribbon低地台巴士係用天然氣引擎。

1991年日野試整咗配HIMR（讀成High M R）混能系統嘅Blue Ribbon城市巴士，並喺1994年開始賣。1995年HIMR出到第二代並改用中型巴士引擎，型號亦由HT、HU系列改成RT、RU系列。

Blue Ribbon城市/私家巴士一直出到2000年。

Blue Ribbon City/Blue Ribbon Hybrid
-----------------------------------

2000年，日野大幅改良Blue Ribbon城市/私家巴士，並將佢改叫**日野Blue Ribbon City**。巴士有門位兩級樓梯、門位一級樓梯、全低地台（橫置引擎）同埋長9米嘅門位兩級樓梯版本，型號係HT、HU系列。採用HIMR混能驅動系統嘅Blue Ribbon City（門位一級樓梯）同埋行天然氣嘅Blue Ribbon City（全低地台）就喺2001年推出。

9米版Blue Ribbon City早喺2002年就宣告停產。後來隨住日野同埋五十鈴嘅巴士設計逐步統一，柴油版日野Blue Ribbon City系列喺2005年俾採用五十鈴Erga設計嘅日野Blue Ribbon II取代，而葉片彈簧嘅Blue Ribbon City HT系列、HIMR同埋天然氣版Blue Ribbon City亦都停產。

不過喺2005年，日野推出改用新混能系統嘅Blue Ribbon City低地台巴士（即係Blue Ribbon City Hybrid），佢一直出到2015年。2015年，日野低地台混能巴士大改款，車身同同年大改款嘅五十鈴Erga/日野Blue Ribbon一樣，並改叫Blue Ribbon Hybrid。

喺21世紀生產嘅**豐田FCHV-BUS**燃料電池巴士亦係建基於Blue Ribbon City低地台巴士。

之前嘅Blue Ribbon
--------------

日野喺1953至1975年期間出過名為Blue Ribbon嘅中置引擎巴士。

|  |  |
| --- | --- |
|  | 維基同享有多媒體嘅嘢：**Hino Blue Ribbon** |
**順化京城**（粵拼：seon6 faa3 ging1 sing4；越南文：Kinh thành Huế／京城化），全名**順化故都遺跡建築群**seon6 faa3 gu3 dou1 wai4 zik1 gin3 zuk1 kwan4（**Quần thể di tích Cố đô Huế**／群體遺跡故都化），係喺而家越南順化市嘅古代建築羣遺址。呢度喺1993年同順化皇城一齊列入聯合國教科文組織嘅世界遺產名錄。

佈局
--

順化京城喺香江隔籬，京城南臨香江，南邊對住案山御屏山，構成風水格局。

### 皇城

順化京城嘅中心係阮朝皇帝嘅宮殿順化皇城（Hoàng thành Huế／皇城化），皇城入面有正殿太和殿，阮朝帝后妃嬪居住嘅紫禁城，太后同太妃居住的壽祉宮、長寧宮，供奉祖先嘅太廟、世廟、肇廟、興廟、奉先殿等建築，同埋內務府、馬廠、象廠等等服務性機構，重有几暇園、瀛洲等園林。皇城正門午門嘅南面有大旗台。

### 政府機構

喺皇城出面嘅順化京城，設有都城隍廟、社稷壇、觀象台、敷文樓、國子監、文廟、啟聖祠、賢良祠、機密院、六部、都察院、國史館、通政使司、淨心湖、藏書樓、火藥碪硝庫、慶寧宮、保定宮、宮監院、平安堂、武庫、鎮平台、恭宗廟、舒光園等等嘅政府機構、離宮同園林。

### 城牆、城台

京城外圍有正方形城牆，內填夯土，外包磚石，城牆厚20米，高6米，長9950米。城牆出面係畀寬22米、深4米嘅護城河圍住。四面城牆上共有二十四座西洋式棱堡，叫做「台」。南面城牆有南明台、南興台、南正台、南昌台、南勝台、南亨台等六台；東面有東泰台、東長台、東嘉台、東輔台、東永台、東平台等六台；西面有西成台、西綏台、西靜台、西翼台、西安台、西貞台等六台；北面有北定台、北和台、北順台、北中台、北奠台、北清台等六台。每座城台上面都設有大砲，城台下面係火藥庫同值更所。

### 城門、街道

順化京城設城門十一座，南面係體仁門、廣德門、正南門、東南門，東面係正東門、東北門、鎮平門，西面係正西門、西南門，北面係正北門、西北門。明命元年五月設京城街道，體仁門內係體元大街，廣德門內係廣德大街。城內一共設咗九十五個街坊。

### 御河、淨心湖

嘉隆元年，喺城內嘅武庫附近開鑿清溝，之後擴建咗御河，河上起有御河橋、慶寧橋、永利橋、博濟橋、平橋等石橋。喺御河流出城嘅地方，設有東城水關同西城水關。

皇城東北、御河南面有淨心湖，湖中小島原本係火藥庫，之後改做阮朝皇室遊玩嘅離宮，四周圍牆，闢有夏薰門、春光門、秋月門、冬曦門四門，湖中有蓬萊島、方丈島同四達亭三座水中小島，重有蓬瀛殿、清心榭、南薰閣、天然堂、養性軒、淨心樓、碧藻門、紅蕖橋、綠柳橋、白萍橋、金鶯堤等景點。

明命帝在位嗰時，曾題有「鶯堤春色」、「曲榭荷風」、「淨湖曉月」、「水榭觀魚」、「湖樓煙雨」、「竹徑乘涼」、「輕槎賞蓮」、「南薰覽勝」、「澄練晩晁」、「三洲曉景」等「淨心湖十景」。

### 鎮平台

喺順化京城嘅東北角，重設有凸出城外嘅小城一座，叫做鎮平台（初名太平台），設有鎮平門，係駐軍守城嘅要塞，周長738米，高20米，牆厚10米，周圍有寬22米嘅護城河，擺咗三門大砲同埋有座火藥庫喺度。阮朝後期，鎮平台變咗做法國軍隊駐紮嘅營地。

### 行宮、寺院、皇陵

順化京城嘅出面，重設有香江行宮、神符行宮、順直行宮、順安行宮、翠雲行宮、虎園等阮朝時期嘅行宮建築，同埋南郊壇、先農壇、玉盞山神祠等等嘅禮制建築。城內同城外嘅宗教建築有靈佑觀、妙諦寺、天姥寺、國恩寺、慈孝寺。至於郊外就有興祖孝康皇帝基聖陵、世祖高皇帝天授陵、聖祖仁皇帝孝陵、憲祖章皇帝昌陵、翼宗英皇帝謙陵、景宗純皇帝思陵、恭宗惠皇帝安陵、弘宗宣皇帝應陵等等嘅阮朝皇家陵寢建築。

註
-

1. ↑  《大南一統志》卷一：京師·城池·京城
2. ↑  《大南一統志》卷一：京師·城池·京城
3. ↑  《大南一統志》卷一：京師·城池·京城

出面網頁
----

* Complex of Hué Monuments
廣園汽車客運站正門
 **廣園汽車客運站**（粵拼：gwong2 jyun4 hei3 ce1 haak3 wan6 zaam6）
，又叫**廣園客運站**gwong2 jyun4 haak3 wan6 zaam6或**廣園汽車站**gwong2 jyun4 hei3 ce1 zaam6，係中國廣東省廣州市嘅一個客運站，喺白雲區廣園中路嘅麓景路口對面。呢個客運站喺2000年起好。

佔地面積
----

面積係16000平方米，有32個發車位。

主要經營
----

呢個車站主要係經營去深圳、東莞、珠海、湛江、吳川、電白、茂名、肇慶、新豐、佛岡、汕頭、汕尾（海豐、陸豐）、新會（江門）等地，同埋去遼寧、河南、山東、浙江、江蘇、福建、江西、安徽、湖南、湖北、陝西、四川、廣西、海南呢啲車。

附近嘅交通
-----

* 巴士：
廣園客運站總站、廣園中路站

出面網頁
----

* 广园客运站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
幾個唔同宗教嘅標誌  
左至右上至下分別係：  
基督教、猶太教、印度教  
伊斯蘭教、佛教、神道教  
錫克教、巴哈伊教、耆那教
**宗教**（粵拼：zung¹ gaau³）係一種人類文化現象，世界上有好多唔同形式嘅宗教，每一個宗教喺佢哋嘅信仰、教義、習俗、禮儀、價值觀、道德觀同社會規範等等，各方面都有唔同嘅要求。由於每一個宗教都對宗教都有唔同定義，而幾乎每一個定義都受到質疑或者反駁，有啲宗教嘅定義甚至會否定其他宗教定義，所以宗教係乜呢個問題，實在無一個一致公認嘅答案。不過喺學術上對宗教定義，基本上都係以普遍性嚟概括，認為宗教係多層次、多方面同多樣性。

宗教詞源
----

中文嘅「宗教」，「宗」即係尊崇，「教」即係解釋點做，而將個「宗」同個「教」呢兩個字合埋一齊變成「宗教」，最早就源自佛教禪宗開始，至於英文嘅religion，原本意思係指人同神之間，有限嘅存在物同無限嘅至上關係。所以原本「宗教」同英文嘅「religion」其實係兩樣嘢。不過後來由於研究呢樣嘢嘅學者喺全世發現越來越多唔同形式嘅宗教，已經唔可以再一概而論咁話乜嘢乜嘢先係宗教或者religion，於是「宗教」同英文嘅「religion」嘅定義就變得越來越廣泛，因為「宗教」同英文嘅「religion」就變成相應詞，而且同步發展，而家中文嘅「宗教」同英文嘅「religion」係一樣解。

各種宗教定義
------

唔同人對宗教嘅理解，都會因應對宗教嘅認識同本質而有唔同定義，研究宗教嘅人，都會由唔同方向入手，好似文化、歷史、人類學、心理學、社會學等，唔同方向又會對宗教有唔同理解，而多數嚟計，宗教嘅本質都離唔開以下三種：

### 信仰對象

傳統上對宗教嘅理解，都會歸結做對一啲神靈、上帝、神仙作為信仰嘅中心基礎，呢種以神道作為信仰中心，多數涉及祖先或者萬物有靈，不過亦有唔涉及神，例如佛教嘅法，道教嘅道，印度教嘅梵，呢啲叫「終極實在」，都屬於一種信仰對象。而呢個「終極實在」會作為一個崇拜對象，喺每個宗教都有唔同定義，但共通點都係會將呢個崇拜對象神聖化，而呢啲宗教都相信呢個世界之外會有一種神秘力量或者主宰，以追求認識呢種神秘領域為目的，根據佢哋對呢種神秘領域嘅見解，而構成各種生活約束。例如猶太教、基督教咁，佢哋認為人嘅生命、地位、禍福、尊嚴，都係神嘅恩賜，只有神先可以潔淨自己，解救苦難。虔誠嘅信徒會為咗實現宗教理想而不惜一切。

以信仰對象作為理解宗教嘅出發點，多數係宗教人類學同宗教歷史學為主，主要方向係著眼喺宗教起源同歷史。

### 信仰主體

心理學將宗教視為一種精神需要，人除咗要滿足現實生活之外，精神上都需要寄託，尤其是一啲仲未有辦法用科學方法解釋嘅嘢，只有當做一種超驗，以直覺去感受同理解，但呢種體驗又唔可以証明。好多宗教都有呢種特質，就係強調要有信心，根據信仰者自己對宗教嘅理解，以個人主觀經驗同感受確定信仰。好多時大前提都係早已經肯定咗某一種宗教定義，而認為自己宗教或者宗教派系係最完備同聖潔。喺信徒心目中，呢啲個人神秘經驗係無可否認，真實，無得拗。呢種以心理作為基礎嘅信仰，由於係基於頑固意志，信仰對象都係神聖不可侵犯，所以通常會有好強排他性。

### 信仰社會

社會學上認為宗教係一種社會意識，通過一種超越性嘅追求，達到追求某種人生目標，而呢種目標又會變成一種社會制度，例如對聖潔嘅追求，係反映出社會上對罪惡嘅反感，通過宗教而建立社會規範。其中以馬克思主義對宗教同社會之間關嘅論述最有代表性，佢認為宗教係有社會功能，係維持社會功能嘅一種手段。社會學家韋伯(Max Weber)認為西方近代文化同宗教有密切關係。用宗教嘅教法嚟做人類行為準則，好似伊斯蘭教、基督教入面諸多禁忌，喺維持社會秩序上有明顯作用。

宗教文化
----

世界宗教分佈
------

爭議
--

內文：宗教批判、反宗教、政教分離、無神論同理神論
對宗教嘅爭議，主要針對喺亞伯拉罕系嘅宗教，例如基督教、伊斯蘭教、猶太教，好多經典著作例如哲學家羅素(Bertrand Russell)嘅為何我不是基督徒、道金斯嘅上帝大騙局等等，都對宗教有好尖銳嘅批判。香港李天命亦對宗教有過批判，認為創立宗教嘅人要喺自己嘅經典加一句自己個神係最勁根本好容易，批評一啲宗教宣稱嘅絕對價值觀，同埋質疑全能神呢個觀念。

19世紀曾經有三個人對宗教批判有過好大影響力，佢哋分別係馬克思、尼采同弗洛伊德，佢哋對宗教嘅批判，影響咗之後嘅人對宗教嘅諗法。

### 馬克思

內文：馬克思評宗教
馬克思認為，宗教係階級壓迫同剝削嘅工具，佢有一句名句：「宗教講嘅苦難既係現實苦難嘅表現，又係對呢種現實苦難嘅抗議。宗教係被壓迫生靈嘅嘆息，係無情世界嘅情感，正好似佢係喺無精神制度之下嘅制度一樣，宗教係人民嘅鴉片。」好多人拎咗最後一句「宗教是人民的鴉片」去代表晒，用鴉片去比喻統治者點樣用宗教去壓迫同剝削。

### 尼采

內文：尼采
尼采認為，任何一個人宣稱自己擁有真理，其實不過係一種「權力意志」，用嚟控制其他人，所以佢認為上帝根本就係由人作出嚟，根本唔存在，因為咁佢宣佈「上帝己死」。

### 弗洛伊德

內文：弗洛伊德
弗洛伊德認為，宗教只係有啲人因為覺得自己罪孽深重，需要自我潔淨而強制上帝祝福嘅一種遊戲。

參考
--

|  |  |
| --- | --- |
|  | 維基語錄收錄咗同呢篇文相關嘅摘錄：
**宗教** |

1. ↑  《宗教與文化》同濟大學出版社 ISBN 7-5608-2343-2/G238
2. ↑  《宗教論》馮天策 著 山東人民出版社 ISBN 7-209-03628-8
3. ↑  《哲道行者》 李天命著 明報出版社 ISBN 962-8871-18-8M
一個人填緊問卷；份問卷想度某個心理變數 {\displaystyle T}，個人喺 {\displaystyle T} 上嘅數值會主宰問卷上嘅分數 {\displaystyle X}。
**項目反應理論**（粵拼：hong6 muk6 faan2 jin3 lei5 leon6；英文：**item response theory**，**IRT**）係心理測量學上嘅一系列數學模型，用嚟模擬受試者答心理測驗問題嗰陣嘅過程。

心理測驗係指用嚟量度心理變數嘅架生；例如智商測驗（IQ test）係用嚟量度智能（{\displaystyle T}）嘅，而家要一位受試者做個測驗（俾**反應**），假設個智商測驗設計得夠好（真係量度到智能），每條題目出嘅分數 {\displaystyle X\_{i}}（**項目**）理應都會反映嗰位受試者嘅智能，即係話：

{\displaystyle X=f(T)}
當中 {\displaystyle f} 係一個函數。IRT 想研究嘅，就係「到底 {\displaystyle f} 係點嘅樣嘅呢？」呢條問題－用日常用語講，IRT 係一套理論，想分析心理測驗嘅設計，理解「心理測驗啲題目出嘅分數」同埋「受試者心理特性嘅實際數值」之間成咩關係，通常仲會嘗試運用呢啲知識改良心理測驗嘅設計。呢類噉嘅分析喺組織心理學同臨床心理學等嘅應用領域上都相當受到關注，因為呢啲領域嘅工作都成日想用問卷調查等嘅方法嚟量度某啲心理變數。

睇埋
--

* 潛在變數
* 心理建構

文獻
--

* Reise, S. P. & Waller, N. G. (2009). Item response theory and clinical measurement (PDF). *Annual review of clinical psychology*, 5, 27-48.

攷
-

1. 1 2  Reise, S. P. & Waller, N. G. (2009). Item response theory and clinical measurement 互聯網檔案館嘅歸檔，歸檔日期2022年2月19號，. (PDF). *Annual review of clinical psychology*, 5, 27-48.
2. 1 2  Embretson, Susan E.; Reise, Steven P. (2000). *Item Response Theory for Psychologists*. Psychology Press.
3. ↑  DeMars, C. (2010). *Item response theory*. Oxford University Press.
4. ↑  Lord, F.M. (1980). *Applications of item response theory to practical testing problems*. Mahwah, NJ: Erlbaum.

拎
-

* "HISTORY OF ITEM RESPONSE THEORY (up to 1982)", *University of Illinois at Chicago*.
* A Simple Guide to the Item Response Theory.
* Psychometric Software Downloads.
**徐順全**（Chee Soon Juan，1962年—）係星加坡政治人、新加坡民主黨秘書長，以多次向新加坡執政黨人民行動黨作出反抗同批評為知名。

簡歷
--

徐順全喺1990年得到哲學博士之後，入咗新加坡國立大學教書。

1992年徐順全得到新加坡民主黨創黨人詹時中介紹入黨。1993年徐順全被指濫用大學研究基金被新加坡國立大學開除之後，徐順全隨即進行絕食抗議。詹時中同徐順全喺事件上意見不合，引致黨內分歧，民主黨中委最終支持徐順全。其後詹時中去咗新加坡報業俱樂部批評徐順全同埋民主黨中委，民主黨中委唯有選擇開除佢黨籍。詹時中事後對外話自己係俾徐順全逼走。事隔廿幾年後呢單嘢都繼續俾反對徐順全嘅人提起，而徐順全仍然未能同詹時中和解。

詹時中落馬之後徐順全喺黨內上位，佢喺臨到1997年大選之前轉投新加坡人民黨。

徐順全加入新加坡民主黨之後，長年參選新加坡唔同嘅選舉，但都未能獲勝，1997年新加坡民主黨輸嗮國會議席之後都冇贏過一個國會議席。不過，去到2020年新加坡大選嗰陣，佢就出戰武吉巴督單選區，獲得45.2%得票，以2,712票之差輸咗畀人民行動黨角逐連任嘅穆仁理。呢次算係徐順全咁多次選舉以嚟表現最好嘅一次。

政治立場
----

作為新加坡反對派主要人物之一，徐順全致力推動新加坡民主化。徐順全喺2014年11月接受香港南華早報訪問嘅時候，就話香港同新加坡同樣需要民主化，先可以減輕貧富懸殊，收入不均等社會問題。

徐順全早年嘅政治作風都被視為激進派，甚至因為言論惹上官非，因為無法賠償而宣告破產，2006年同2011年都冇辦法參加大選。2012年徐順全至籌到錢打甩破產令。由2015年新加坡大選起，佢開始塑造偏向溫和嘅新形象。

另外，佢亦不時批評人民行動黨嘅部長自視過高，領取優厚薪金，但就唔願意實施最低工資等有利民生嘅政策。例如喺武漢肺炎疫情期間，佢就喺社交媒體批評新加坡貿易和工業部部長陳振聲話香港人無腦嘅言論，而陳振聲反對新加坡全民戴口罩，反過來新加坡一度成為全東南亞最多武漢肺炎確診個案嘅國家。

參考
--

1. ↑  黄顺杰, 文 /. 〈徐顺全驳斥当年将詹时中逐出民主党的指控 | 早报〉. *www.zaobao.com.sg* (英文). 喺2021-07-04搵到.
2. ↑  〈Chee Soon Juan 徐顺全〉. *www.facebook.com* (英文). 2016-05-23. 喺2021-07-04搵到.
3. ↑  "Trying to Prise the Singapore Political System". *Singapore Window*. 原著喺16 April 2008歸檔. 喺31 May 2008搵到.
4. ↑  〈参选以来最佳战绩 徐顺全获45.2％选票 | 早报〉. *www.zaobao.com.sg* (英文). 喺2021-07-04搵到.
5. ↑  Toh Han Shih. "Hong Kong, Singapore must democratise to close wealth gap, Lion City politician says". 喺2020-04-21搵到.
6. ↑  "Chee to be cleared of bankruptcy". SPH AsiaOne. 喺7 4月 2021搵到.`{{cite web}}`: CS1 maint: url-status (link)
7. ↑  〈4点让你认识徐顺全 | 早报〉. *www.zaobao.com.sg* (英文). 喺2021-07-04搵到.
8. ↑  徐顺全. "Is there no conscience, no shame, no common decency anymore?". 喺2020-04-23搵到.

|  |  |
| --- | --- |
| 權威控制 | 
* WorldCat
* VIAF: 235480218
* LCCN: n93904138
* ISNI: 0000 0000 8246 1345
* GND: 1056160225
* BIBSYS: 9464

 |
| How to read a taxoboxHow to read a taxobox**貓科**
化石年代：始新世 - 而家 |
| --- |
| 老虎，係最大型嘅貓科動物老虎，係最大型嘅貓科動物 |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 食肉目 |
| 亞目 (Subordo): | 犬貓超科 |
|
|
|
|
|
|
|
| 科 | **貓科**G. Fischer de Waldheim, 1817 |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Subfamilies |
| 貓亞科
豹亞科
†Machairodontinae |
|

**貓科**（Felidae），統稱**貓科動物**，包括獅子、老虎同貓呢啲動物，係食肉目九個科中最鍾意食肉嘅哺乳動物。第一種貓科動物出現喺大約三千萬年前嘅漸新世，人們更熟悉嘅家貓同人類開始有關連則係喺千年之前。家貓嘅野生種親威：野貓，仍然生存響歐洲、非洲同亞洲東部等地，可惜棲地破壞限制咗居住範圍。家貓同野貓係咪屬於應該分別嘅物種仍然有著好多爭議，但而家大部份嘅分類都會將佢哋視為唔同嘅物種。

其他貓科動物中知名嘅成員有包括獅子、老虎、豹、美洲豹、美洲獅同獵豹等大貓，以及其他如猞猁、獰貓同短尾貓等野生貓。已滅絕嘅劍齒虎亞科－包含如著名嘅劍齒虎等馬刀齒貓，都係真正嘅貓科動物，而其他如袋劍齒虎同獵貓等相似嘅動物就唔係。

進化
--

已知現今世上有41種貓科動物，佢哋都源自一千八百萬年前嘅一個共同祖先。依啲物種源自亞洲，且經由陸橋散佈至各洲去。根據發表喺《科學》上，由美國國家癌症研究所嘅Warren Johnson同Stephen O'Brien對粒線體基因同細胞核基因所做嘅研究，確定咗貓嘅祖先喺利用白令陸橋同巴拿馬地峽做咗至少10次洲至洲嘅遷徙(雙向)之間，演化出8個主要嘅世系。其中，豹屬係最古老嘅，而貓屬則係最年輕嘅。佢哋估計大約60%嘅現存物種係喺最近嘅一百萬年內進化出嚟嘅[2]。大多數嘅貓科動物有18或19個染色體倍性。新世界(中南美)中嘅貓有18個染色體倍性，咁可能係導因於兩個較細嘅染色體結合成一個較大嘅染色體之故[3]。

在此發現之前，生物學家大多不能由化石的記錄中建立出貓的分類樹，因為不同物種的化石看起來都很相似，主要是尺度上的不同。

貓科動物最親近嘅親戚被認為係麝貓、鬣狗同獴。所有嘅貓科動物都有一種基因異常，令佢哋試唔到甜味。[4]

分類
--

* 貓亞科 Felinae
	+ 兔猻屬
	+ 貝加爾湖兔猻
	+ 赤色兔猻
	+ 高原兔猻
	+ 獵豹屬 Acinonyx
		- 獵豹 Acinonyx jubatus
	+ 獰貓屬 Caracal
		- 獰貓 Caracal caracal
	+ 金貓屬 Catopuma
		- 婆羅洲金貓 Catopuma badia
		- 亞洲金貓 Catopuma temminckii
	+ 貓屬 Felis
		- 荒漠貓 Felis bieti
		- 貓 Felis catus
		- 叢林貓 Felis chaus
		- 兔猻 Felis manul
		- 沙漠貓 Felis margarita
		- 黑足貓 Felis nigripes
		- 野貓 Felis sylvestris
	+ 虎貓屬 Leopardus
		- 潘塔納爾貓Leopardus braccatus
		- 南美草原貓 Leopardus colocolo
		- 喬氏貓 Leopardus geoffroyi
		- 南美林貓 Leopardus guigna
		- 山原貓 Leopardus jacobitus
		- 潘帕斯貓Leopardus pajeros
		- 虎貓 Leopardus pardalis
		- 小斑虎貓 Leopardus tigrinus
		- 長尾虎貓 Leopardus wiedii
	+ 藪貓屬 Leptailurus
		- 藪貓 Leptailurus serval
	+ 猞猁屬 Lynx
		- 加拿大猞猁 Lynx canadensis
		- 猞猁 Lynx lynx
		- 西班牙猞猁 Lynx pardinus
		- 短尾貓 Lynx rufus
	+ 紋貓屬 Pardofelis
		- 紋貓 Pardofelis marmorata
	+ 豹貓屬 Prionailurus
		- 豹貓 Prionailurus bengalensis
		- 西表山貓 Prionailurus iriomotensis
		- 扁頭貓 Prionailurus planiceps
		- 繡斑貓 Prionailurus rubiginosus
		- 漁貓 Prionailurus viverrinus
	+ 非洲金貓屬 Profelis
		- 非洲金貓 Profelis aurata
	+ 美洲金貓屬 Puma
		- 美洲獅 Puma concolor
		- 細腰貓 Puma yagouaroundi

* 豹亞科 Pantherinae
	+ 雲豹屬 Neofelis
		- 雲豹 Neofelis nebulosa
		- 婆羅洲雲豹 Neofelis diardi
	+ 豹屬 Panthera
		- 獅子 Panthera leo
		- 美洲豹 Panthera onca
		- 豹 Panthera pardus
		- 老虎 Panthera tigris
	+ 雪豹屬 Uncia
		- 雪豹 Uncia uncia

另一種分類
-----

基因研究對貓科嘅分類提出咗一個更精確嘅分類法：

* 世系1：豹屬、雪豹屬、雲豹屬
* 世系2：紋貓屬、金貓屬
* 世系3：藪貓屬、獰貓屬、非洲金貓屬
* 世系4：虎貓屬
* 世系5：猞猁屬
* 世系6：美洲金貓屬、獵豹屬
* 世系7：豹貓屬
* 世系8：貓屬

貓科動物嘅化石
-------

已知最古老嘅真正貓科動物(始貓)生存喺漸新世同始新世嘅時期。響始新世時，佢進化出假貓。假貓被認為係現存兩個亞科同已滅絕嘅劍齒虎亞科等最古老共同祖先。較以馬刀齒貓為知嘅依一群動物於更新世後期開始絕種，包括咗劍齒虎、短劍劍齒虎、恐貓同擬劍齒虎。

睇埋
--

* 食肉目
* 哺乳動物
* 哺乳動物分類表
**豸山雁塔**（豸讀治，粵拼：zi6 saan1 ngaan6 taap3），又嗌**增城雁塔**（zang1 sing4 ngaan6 taap3），簡稱**雁塔**，係中國廣東廣州嘅一座八邊形金字塔尖頂嘅瓦木古塔，大明萬曆甲戌年（1574年）起好，位置喺增城區荔城街道槎崗，雁塔公園嘅豸山頂（324國道嘅K918+830標記位）。曾經喺大清光緒己亥年（1899年）同1992年重修過。1984年被列入增城縣文物，1991年被列入增城新八景之一，1993年8月升級做廣州市文物。

介紹
--

呢座塔高32米，外觀總共7層樓，入面實際係13層樓；從上空睇似正八邊形，邊長2.5m。塔基同須彌座用紅砂岩整，有好多精緻石刻響度。基臺高1.2米，須彌座高0.8m，各個面都有祥雲同如意、和卷草紋飾雕刻響度。喺1樓北邊有個闊7dm，高2m嘅石拱門，頭頂嚿牌有「雁塔」兩字，嗰兩個字係由周從柬喺光緒戊子年（1888年）寫出嚟。喺門腳兩邊都有隻神龕，其它面都整咗個假門上去。

喺二樓或更高嘅樓層，每層樓除咗東西或南北各有相對嘅兩棟門之外，其他六個面都係拱形嘅假門。每層樓嘅屋簷四角都有隻闊同高各3dm嘅紅石獅裝飾；角頂有向上勾出嘅裝飾；塔頂屬八角鑽尖頂葫蘆剎。塔身每層樓都有窗。

附近嘅交通
-----

* 巴士：
金河灣站

連出去
---

* 豸山雁塔 广州市文化广电新闻出版局（版权局、文物局）
* 豸山雁塔 广州市情网
* 广州·增城雁塔
**日野Poncho**係日本日野賣嘅一款低地台小巴。

第一代日野Poncho喺2002年推出。佢係用第二代快意Ducato（又或者叫雪鐵龍Jumper、標緻Boxer）底盤，擁有前置引擎、前輪驅動設計，引擎係歐霸Sofim 8140.43S，波箱係五前速棍波。車身就係日本造，初時由日野車體工業造，喺佢同五十鈴巴士製造合併成J-BUS之後，車身就改由Toyota Technocraft造，2005年停產。

喺2004年嘅第38屆東京車展，日野展出咗一架以Liésse為藍本、完全由日本造嘅Poncho L低地台小巴，其後個設計進一步發展成第二代日野Poncho，2006年推出。呢代日野Poncho改用尾橫置引擎設計，引擎改為日野J05D系列，初時都係得棍波，2006年底出埋自動波版本。

2011年，Poncho改配日野J05E系列引擎，同時取代咗Liésse城市巴士。2012年日野出過Poncho電動車，用美國UQM Technologies摩打同埋日本IHI鋰離子電池。

2017年開始，日野Poncho開始出口到澳洲。同年底棍波版宣告停產。

參考
--

1. ↑  Busrama International第127期，2011年8月25號，ISBN 978-4-89980-127-6
2. ↑  "メーカー開発"の電気バス 日野ポンチョEV 登場，Busrama International第131期，2012年5月，第8至10頁
3. ↑  Hino Poncho makes history in Brisbane，trucksales.com.au，2017年8月14號

出面網頁
----

* 日野Poncho （日文）

|  |  |
| --- | --- |
|  | 維基同享有多媒體嘅嘢：**Hino Poncho** |
| How to read a taxoboxHow to read a taxobox**豹** |
| --- |
| 塞倫蓋蒂嘅非洲豹塞倫蓋蒂嘅非洲豹 |
| 瀕危指標 |
| 就快受威脅（Near Threatened） (NT) |
| **物種分類** |
| 

|
|  |
| 域(Domain): | 真核域 Eukaryotic |
|
| 界 | 動物界 Animalia |
| Subkingdom: | 真後生動物亞界 Eumetazoa |
|
|
| Superphylum: | 後口動物總門 Deuterostomia |
|
| 門 | 脊索動物門 Chordata |
|
| 亞門(Subphylum): | 脊椎動物亞門 Vertebrata |
| Infraphylum: | 有頷下門 Gnathostomata |
|
|
|
| 超綱Superclass: | 四足總綱 Tetrapoda |
| 綱 | 哺乳綱 |
| 亞綱 | 真獸亞綱 |
|
|
|
|
| 目 | 食肉目 |
|
|
|
|
|
|
|
|
| 科 | 貓科 |
|
|
|
|
|
| 屬 | *豹屬* |
|
|
|
|
|
|
|
| 種 | ***P. pardus*** |
|

 |
|
| 二元學名 |
| ***Panthera pardus***Linnaeus, 1758 |
|
|
|
| 豹嘅分布地豹嘅分布地 |
|
|
|
|
|
|
|
|
|
|
| 別名 |
| ***Felis pardus*** Linnaeus, 1758 |

**豹**（學名：*Panthera pardus*），個樣好似老虎但係細啲，係中大型貓科動物。膊頭高大概0.9米，身長約一米，體重 50千克。單係條尾就長 60厘米。豹嘅顏色鮮艷，有好多斑點同金黃色嘅毛皮，所以又叫做**金錢豹**、**花豹**。

棲息環境
----

豹嘅棲息環境多種多樣，從海拔100米嘅低地到海拔3000米嘅高山都有。適應力幾強，生境包括森林、草原、濕地沼澤、雪地等。

肯亞嘅非洲豹

習性同食性
-----

豹可以話係完美嘅「獵人」，矯健身材，靈活，奔跑時速可達120公里，又識游水，又識爬樹，性情機敏，聞嘢聽嘢睇嘢都好好，智力高、醒目，匿埋（隱藏）能力高，呢啲都係老虎獅子做唔到嘅，佢亦係少數可適應唔同生境嘅貓科動物。

豹係機會主義者，佢嘅獵物主要有鹿、羚羊同野豬，但亦會捉靈貓、馬騮、雀、齧齒動物、昆蟲嚟食，有時食埋腐肉，要視乎獵物產地而定。喺唔夠獵物嗰陣，佢亦會捕獵家畜（甚至狗肉），因而發生人豹之間嘅衝突。同一般貓科動物一樣，豹會喺密林嘅掩護下，靜靜接近獵物，然後嚟一個突襲，攻擊獵物條頸或口鼻，令佢窒息。根據《奇妙的動物世界》一書記載，豹捉到鹿後，會先將佢拖入灌木叢再食，主要先食肝臟同心臟，然後再食鹿肉。豹亦會將吃剩部分拖上樹度收埋，以免俾其他食腐動物搶走。

非洲品種通常將獵物拖上樹開餐，以防獅子或鬣狗等食肉動物來搶。喺食物鏈上，豹處於「次等捕獵者」嘅位置，這亦都意味著豹同時係老虎同獅子嘅獵物。

繁殖
--

同其他豹屬一樣，豹嘅交配行為都帶有攻擊性，雄豹生殖器官上有倒剌，雖然可刺激雌豹排卵，但亦可能整痛雌豹。就算係咁，響為期一週嘅發情期內，佢哋會不停咁進行交配，之後先至分開。

3至4月份交配，6至7月份生仔，每胎3至4隻。7歲喥性成熟。

分布
--

豹係貓科動物中第四大嘅，僅次於老虎、獅子同美洲豹，但豹嘅分布範圍比其他貓科大，主要響亞洲、非洲等地，由西非到蘇門答臘，華北至華南也有豹嘅蹤影。史前時期響歐洲都有豹嘅蹤跡。

以前香港亦都有豹出現，係喺1931年嘅事。根據艾思滔所著嘅《山水有情：探遊香港郊野》一書記載，1931年12月20號，當時有隻豹踩倒獵人原本用嚟捉其他獵物嘅捕獸器，最後俾人開槍打死，豹肉豹皮豹骨亦都俾村民分嚟賣。

亞種
--

聽講豹分成30個亞種，只不過到而家都重有人拗緊。

* 亞洲豹（又叫金錢豹）
* 華北豹
* 東北豹（又叫**黑龍江豹**，係最大隻嘅豹，亦係最罕有嘅亞種）
* 華南豹（香港喺1931年曾經有豹出現過，相信都係呢個亞種）
* 遠東豹
* 非洲豹（又叫做**花豹**）
* 中非豹
* 南非豹
* 剛果豹
* 山地豹
* 北非豹
* 印度豹

黑豹
--

係豹嘅黑色變種，喺太陽光照射底下，可以見到黑色毛下有斑紋。主要原產非洲同東南亞。香港以前嘅荔園動物園都養過黑豹。

黑豹

估計現存數量
------

估計全世界大概只剩番 2000 萬隻，但而家冇確實數據。

瀕危因素
----

1. 因毛皮顏色鮮艷而俾人大量捕殺；
2. 因會襲擊人同家畜而被冠以「害獸」嘅罪名而俾人大量捕殺。

保護措施
----

而家豹已被列為中國一級受保護野生動物，唔可以捕殺。

相
-

* 獵豹獵豹
* 美洲豹美洲豹
* 黑豹黑豹

參考
--

* 《中國珍稀動物》ISBN 962-258-056-4
* 《奇妙的動物世界》
* 《國家地理雜誌》（2006年2月號）
* 《山水有情：探遊香港郊野》ISBN 962-85274-4-4

1. ↑  Cat Specialist Group (2002). *Panthera pardus*. *2006 IUCN Red List of Threatened Species*. IUCN 2006. Retrieved on 12 May 2006. Database entry includes justification for why this species is of least concern

睇埋
--

* 豹屬
* 貓科
* 哺乳動物
**三省六部**係中國古代嘅一個中央官制。三省係指中書省、門下省同尚書省，六部即係尚書省下屬嘅吏部、戶部、禮部、兵部、刑部同工部。每個部各管四司，總共係廿四司。

三省六部係由西漢開始長期發展形成嘅一個制度。其中尚書省喺東漢形成（當時叫尚書台），中書省同門下省就喺三國時期形成，佢嘅目的就係要分割同限制尚書省嘅權力。喺發展嘅過程中，佢嘅組織形式同權力都各有演變。

到咗隋朝，隋文帝綜合漢魏嘅官制創立咗三省六部制，主要掌管中央嘅政令同埋政策嘅制定、審核同貫徹執行，因為要避楊忠諱，將中書省個名做內史省。

唐朝基本上都係繼續用隋朝嘅制度，再加補充同發展，令到個中央集權體制更加完善，又因為要避李世民諱，將民部改叫做戶部。宋朝繼承唐制，但係三省六部嘅主要職權都已經轉移到其他機構，三省六部只係得個名。遼代設官同於宋制。

金代、元代、明代只設一省六部，金叫尚書省；元、明叫中書省。明1380年廢中書省，將中書省嘅權歸六部。自此，六部取代咗三省六部制。期間六部制基本沿襲未改，對於三省制，唔同時期嘅統治者作過一啲唔同嘅調整同補充。

三省六部制嘅特點在於分散丞相及同埋中央機構嘅權力，將相權「一分為三」，互相牽制；同時，又將尚書省權分六部，限制地方割據勢力嘅產生同發展，又推動部門牽制同埋機構運轉，以加強皇權。

三省
--

中書省（即隋朝嘅內史省）：長官係中書令（隋叫內史令），副長官係中書侍郎（隋稱內史侍郎），主要職官有中書舍人。就軍國大事、重要官員嘅任免等事項，替皇帝起草詔旨，起草嘅責主要由中書舍人負擔。係決策機構。

門下省：長官係侍中（隋叫納言），副長官係黃門侍郎（後改叫門下侍郎），主要職官有給事中。負責審核朝臣奏章，複審中書詔敕，有認為唔妥當嘅，可以駁回，叫「封駁」，駁正嘅權主要由給事中掌握。係審議機構。

尚書省：長官係尚書令，實際唔任命，副長官係左、右僕射。僕射之下有左右丞、左右司郎中、員外郎。尚書省設喺宮外，總領六部。中書、門下發出嘅制敕，皆由尚書省轉發到中央各部門同地方州縣，或根據制敕精神，制定政令，下達有關部門。中央寺、監、百司等機構下達諸州嘅政令，都必須由本省發遣。係執行機構。

六部
--

內文：六部
各部長官叫尚書（正三品），副官係侍郎．各司長官係郎中，副官係員外郎，分別負責貫徹各種政令，六部各下設四司，合共二十四司。

* 吏部：掌管全國官吏嘅任免、考核、升降、調動等事務。
* 戶部：掌管天下土地、戶籍、賦稅、財政收支等。
* 禮部：掌管國家典章法度、宮內紅白事、祭祀學校、科舉考試、接待外賓等事務。
* 兵部：掌管武將選用、軍隊訓練、兵籍、軍械、軍令等。
* 刑部：掌管法律、刑獄事務。
* 工部：掌管山澤、屯田、工匠、水利、交通、各項工程同埋貴族嘅生活用品等等。
呢篇文講中國古代煮食器。搵緊漢字部首嘅話，請睇〈**⿀**〉。
鬲
青銅鬲，見上海博物館
**鬲**（讀隔，又讀歷），煮食架生，器一種，有三足，足肥身中空，有如三袋。鬲入便裝水同食料，下便起火燒。甚至頂口，可以放甑同蒸籠之類蒸煮。

鬲與起於黃河流域，新石器時代尾出現。當時類似有煮器，重有釜同鼎，功用一樣，只係支撐同外形有別。

入青銅時代，就轉造青銅，商到春秋尾，都多人用。去到戰國尾，改為用灶，鬲腳多餘而棄用，改放釜上灶頭就煮得。

鬲上加甑成甗，就可以蒸煮。鬲裝水，甑裝嘢食，鬲下甑上，加熱個鬲，入面水滾散蒸汽，蒸汽入甑熟嘢食。

字
-

鬲，象形字。頂口，頸，身，三肥腳都畫晒出來。

### 音

讀音有二，一讀隔，二讀歷。

早年粵音字書，只有隔音，如《分部分音廣話九聲字宗》、《廣話國語一貫未定稿》、《民衆識字粤語拼音字彙》、《道漢字音》，都只有隔音。

如《廣話國語一貫未定稿》得隔音，解「鼎瓶之屬。又胸鬲，通膈」。可見當時無破讀。

《粵音韻彙》往往以《廣韻》反切為依據，鬲按廣韻郎擊切，得出歷聲。戰後字典參攷《粵音韻彙》，亦加歷聲做破讀，專指鬲。

《說文》寫

```
《漢令》鬲，从瓦，厤聲。
```

就成為日後讀歷嘅根據。

《廣韻》記有兩音。

入聲·麥·隔。古核切。

```
鬲。縣名，在太原。又鬲津，九河名。又姓，殷末賢人膠鬲之後。又音歷，鼎屬也。
```

入聲·錫·靂。郎擊切。

```
鬲。《爾雅》云，鼎款足者謂之鬲。《說文》作鬲，鼎屬，實五觳，斗二𦫵曰觳，象腹交文，三足，今亦作鬲。
```

明顯，宋時《廣韻》，鬲已經讀隔，而考據說文，為鬲器破讀為歷。

### 形及義

鬲，說文提到兩個異字，**䰛**同**㽁**。

《說文》

```
鬲。鼎屬，實五觳，斗二升曰觳。象腹交文，三足。凡鬲之屬皆从鬲。
䰛，鬲或从瓦。
㽁，《漢令》：鬲，从瓦，厤聲。
```

《說文解字注》

```
鼎屬也。《釋器》曰：「鼎款足者謂之鬲」。實五觳。考工記。陶人爲鬲。實五觳。厚半寸。脣寸。𣁬二𦫵曰觳。大鄭云。觳受三豆。後鄭云。觳受𣁬二𦫵。按瓬人職云。豆實三而成觳。大鄭本之。今俗本譌爲觳受三𣁬。誤甚。許必言觳所受者。角部觳下無此義也。魏三體石經以鬲爲大詰嗣無疆大歷服之歷。同在十六部也。象腹交文三足。上象其口。㐅象腹交文。下象三足也。考工記圖曰款足。按款足、郭云曲腳。漢郊祀志則云鼎空足曰鬲。釋款爲空。郞激切。十六部。凡鬲之屬皆从鬲。
```

```
䰛。鬲或从瓦。楚世家。楚武公曰。居三代之傳器。登三翮六翼以高世主。小司馬曰。翮亦作䰛。同音歷。三翮六翼謂九鼎。空足曰翮。翼卽耳。事見爾雅。按翮者䰛之假借字。翼者釴之假借。九鼎、款足者三、附耳於外者六也。爾雅曰。鼎、款足謂之鬲。附耳外謂之釴。
```

```
㽁。漢令鬲。从瓦。厤聲。謂載於令甲令乙之鬲字也。樂浪挈令織作𥿮。
```

《爾雅》釋器

```
鼎「款足谓之鬲。」
```

款，亦作窾或者空

《漢書》郊祀志

```
鼎「空足曰鬲。」
```

《夢溪筆談》

```
古鼎中有三足皆空，中可容物者，所谓鬲也。
```

### 鬲鼎相混

鬲鼎形似，用途相近，西周早期鬲上銘文，都自稱叫「鼎」，如1981年出土於寶雞紙坊頭的夨伯鬲自稱「旅鼎」。另有「齍鬲」、「齊鬲」、「羞鬲」（仲姞鬲）、「薦鬲」、「䢅」等不同自名。

樣
-

鬲從上到下由以下部位組成：

* 耳仔：按對稱性可以分成兩耳三腳四點式、兩耳三腳五點式、冇耳三腳五點式、冇耳三腳四點式。
* 嘴：大多數嘅嘴向出邊比較多，嘴上邊可以有立耳，但得好少喺嘴上邊重有蓋。
* 頸：頸內束。
* 柄：柄上可以有附耳。
* 腹：（商代初）大多數係袋形，（商代尾）大多數係蛻咗化嘅袋形。
* 腳：腳有袋腳、錐腳、柱腳等區分。

起源
--

考古來講，鬲可謂遠古中原代表物。一直摸唔清起源。

河套考古發現，有尖腹底斝，小口尖底瓶，兩者內壁結構一樣。因此推斷，兩者曾經共存。推前時間，可能河套土生蛋形瓮，同仰韶文化尖底瓶相交，結合做三袋足器。往後，演變到尖底瓶，三袋足尖腹底斝，三袋足蛋形瓮共存。再往後，三袋足蛋形瓮，三袋足圓底腹斝。簡化來講，尖底斝先，圜底斝在後，跟住斝式鬲。

類器
--

鬲、鼎、釜，都蒸煮器。石器時代，煮法亦類似。只係形狀有別。

* 釜身無腳，要外加三支足承住。
* 鬲有三足，三足肥而中空，與身連成一體。
* 鼎有三足，純粹支撐用。

* 鬲鬲
* 鼎鼎
* 釜及支足釜及支足

遠古人，唔同族羣，用器物都有偏好，往往相當持續。

出土鬲、鼎、釜，配合Ｙ染色體研究，古人基因研究，以及古今語言紀錄，用作長江以南族人分別。

* 漢語系商人，基因 O-M122 ，再後入，偏好鬲。
* 南島語系，基因 O-M119 ，最先到達江南，偏好鼎。
* 南亞語系，越人，基因 O-M95 ，後入，偏好釜。

故此追踪出土鬲器，亦即追踪古商人遷徙。

睇埋
--

* 黃河文明

註
-

1. ↑  朱凤瀚 (2009年12月). 《中国青铜器综论》. 上海古籍出版社. ISBN 978-7-5325-5055-5.
2. ↑  林天人. 《先秦三晉區域文化研究》.
座標: 22°23′00″N 113°58′46″E﻿ / ﻿22.38333°N 113.97944°E﻿ / 22.38333; 113.97944

三聖廟正門
**三聖廟**，本叫**聖廟**，喺香港屯門三聖墟，南臨青山灣，喺1998年被古物諮詢委員會評為香港二級歷史建築，2009年12月18號確定評級。

史
-

燈上印有「儒釋道」三字
半山上嘅三聖廟
三聖廟喺1914年起，1921年起好，費用由港九船塢業人士籌集。廟裏面供奉孔子、釋迦牟尼佛、老子三位聖人，因為咁而得名。起廟揾地嘅時候就發現咗一個石洞，洞裏面藏有一尊銅嘅麒麟像。故此決定喺度起廟，並且將石洞叫做麒麟洞，而附近嘅小山崗就叫麒麟崗。廟實際喺半山上面，但因為離麒麟崗好近，有啲人會錯誤以為廟旁佇立咗一塊巨石（巨石實際喺山下嘅麒麟崗公園）。

建築
--

三聖廟設有「佛祖殿」、「十大仙殿」、「觀音殿」、「紫微殿」、「三聖殿」、「太歲殿」、「福德祠」、「祖師堂」、「孝思堂」。門額：「聖廟」，兩旁對聯：「智仁勇三德，儒釋道一家。」，正門對出有「九宮八卦魚池」。

參考
--

1. ↑  Google地圖顯示麒麟崗與三聖廟之相差
2. ↑  〈香港自遊樂在18區的錯誤〉. 原著喺2006年12月16號歸檔. 喺2018年1月19號搵到.

出面網頁
----

* 福山堂-三聖廟
* 一站式搜尋個別建築物資料-古物諮詢委員會
《**上岸的魚**》（英文：***A Fish Out of Water***）係2017年臺灣電影，由賴國安執導，鄭人碩、曾珮瑜、白潤音、陳慕義、瑤涵沂主演。喺2017年多倫多國際影展舉行世界首映。並入選漢堡影展、聖地牙哥亞洲電影節、聖塞瓦斯蒂安國際電影節新導演競賽單元，同巴西第41屆聖保羅國際影展主競賽單元。

劇情簡介
----

努力工作嘅浩騰（鄭人碩 飾）同老婆雅紀（曾珮瑜 飾），雖然都好忙不過都好幸福。浩騰經營老豆嘅水煎包店，雅紀就喺房屋中介公司返工。有一日，佢哋個仔怡安（白潤音 飾）同老師提起佢「以前嘅屋企」、「以前嘅爸爸媽媽」，竟然連全名同住址都講得一清二楚…。

雅紀認為個仔重存有前世嘅記憶，浩騰就擔心佢個腦有問題，兩個為咗呢件事發生爭執。就喺呢個時候，浩騰嘅老豆出咗意外，生活重擔更加雪上加霜。雅紀不滿浩騰總係唔理佢嘅感受，壓抑嘅情緒終於爆發，為成全浩騰做個孝順仔，佢帶住怡安離開呢個屋企…。

就喺雅紀忙緊工作嘅時候，竟然發現個仔怡安越嚟越怪異，甚至有時會離家出走，要去搵佢「以前嘅爸爸媽媽」。為咗搵出原因，雅紀決定同浩騰一齊去搵怡安口中所講「以前嘅屋企」。但係佢哋係唔係真係搵得到？怡安所講嘅嘢都係真嘅？當雅紀同浩騰踏上呢個「前世之旅」，佢哋當初共組家庭嘅初衷，亦逐漸喚醒起嚟…。

演員表
---

* 鄭人碩 飾 浩騰
* 曾珮瑜 飾 雅紀
* 白潤音 飾 怡安
* 陳慕義
* 瑤涵沂

出面網頁
----

* 《上岸的魚》喺時光網嘅資料（大陸簡體）
* 《上岸的魚》喺豆瓣嘅資料（大陸簡體）
* 《上岸的魚》喺開眼電影網嘅資料（正體中文 - 台灣）
* 《上岸的魚》喺互聯網電影資料庫嘅資料（英文）
* 上岸的魚嘅Facebook頁 改維基數據

參考
--

1. ↑  全國電影票房截至2018年04/02-04/08資訊 互聯網檔案館嘅歸檔，歸檔日期2017年12月8號，.2018.04.12 國家電影中心
2. ↑  梁夢竹 (2017-09-10). 〈《上岸的魚》多倫多首映 白潤音戴面具添亮點〉 (繁體中文). 大紀元. 喺2018-01-11搵到.
3. ↑  梁夢竹 (2017-10-01). 〈《上岸的魚》歐洲首映 美媒收毒舌轉讚美〉 (繁體中文). 大紀元. 喺2018-01-11搵到.
4. ↑  賀靜賢 (2017-10-17). 〈台日混血男孩尋親記 破台灣電影20年魔咒〉 (繁體中文). 自由時報. 喺2018-01-11搵到.
**陳鴻橋**（粵拼：can4 hung4 kiu4；簡化字：**陈鸿桥**；1966年3月28號—2015年10月23號）係中國國企國信證券嘅總裁，湖南株洲攸縣人。1984年考入北京大學國際經濟系，1990年以博士研究生身份畢業。從1991年開始到深圳證券登記結算有限公司做嘢，3年內先後做咗登記部副經理、總辦主任、總經理助理同副總經理；1997年到深圳證券交易所資金交收部做總監；2000～2008年間做過深交所總經理、副總經理及中國共產黨委書記。2014年6月19號加入國信證券做CEO，但嗰年9月15號因國信證券之前試過股指期貨發空單同幫司度公司方便，大規模噉賣嗮融券，結果俾監管層當場捉住。

2015年10月23號朝早6點幾（UTC+8），陳鴻橋喺深圳市福田區間住所嘅陽臺用電線吊頸自殺死咗，終年49歲。國信證券公司喺當日15點47分接到家屬通知後通報陳鴻橋一死嘅事。

註
-

1. 1 2 3 4  国信证券总裁陈鸿桥在家中"自缢身亡"[*失咗效嘅鏈*] 大連晚報 A7版右上角 （2015-10-24）
2. 1 2 3 4  国信证券总裁陈鸿桥去世 新京报 （2015-10-23）
3. ↑  国信证券证实总裁陈鸿桥去世 曾是张育军副手 互聯網檔案館嘅歸檔，歸檔日期2015年10月25號，. 搜狐财经 （2015-10-24）
4. ↑  国信证券总裁陈鸿桥去世 曾为张育军副手 新华网 （2015-10-24）
5. ↑  国信证券总裁陈鸿桥去世 互聯網檔案館嘅歸檔，歸檔日期2016年3月14號，. 第一财经网 （2015-10-23）
6. 1 2  国信证券总裁陈鸿桥自杀 股灾中涉嫌做空曾被约谈 大公財經 （2015-10-23）